open-index/open-wikipedia-markdown huggingface dataset:
ആവനാഴി (ചലച്ചിത്രം)

ടി. ദാമോദരൻതിരക്കഥഎഴുതി  ഐ വി ശശി സംവിധാനം ചെയ്ത്ക്ക് 1986ൽ പുറത്തിറങ്ങിയ മലയാള സിനിമയാണ് ***ആവനാഴി*** .. ഇതിലെ മുഖ്യകഥാപാത്രമായ ഇൻസ്പെക്റ്റർ ബലറാമിനെ മമ്മൂട്ടി അവതരിപ്പിക്കുന്നു. ഗീത നായികാ വേഷവും കെട്ടുന്നു. ആവനാഴി എന്നചിത്രത്തിന്റെ വിജയം അതിനെ തമിഴിലേക്ക കടമൈ കന്നിയം കട്ടുപ്പാട് എന്ന് പേരിലും തെളുഗിൽ *മരണ ശാസനം* എന്ന പേരിലും പുനർനിർമ്മിച്ചു. ഐ വി ശശി തന്നെ സംവിധാനം ചെയ്ത 1991ലെ ഇൻസ്പെക്റ്റർ ബലറാം 2006ലെ ബൽരാം vs. താരാദാസ് എന്നിവ  ഈ ചിത്രത്തിന്റെ ബാക്കിപത്രങ്ങളാണ്   
## ഇതിവൃത്തം
കരടിഎന്ന ഓമനപ്പേരിലറിയപ്പെടുന്ന ബൽരാം (മമ്മുട്ടി) ഒരുസത്യസന്ധനായ സർക്കിൾ ഇൻസ്പെക്റ്റർ ആണ്. വ്യക്തിപരമായ പ്രശ്നങ്ങളും പ്രേമനൈരാശ്യവും അയാളെ കുടിയനും സ്ത്രീലമ്പടനുമാക്കുന്നു. സത്യരാജ് എന്ന ഗുണ്ടയെ തളക്കാൻ ബൽറാം നിയുക്തനാകുന്നു. ചാക്കോച്ചൻ എന്ന കോൺട്രാക്ടറെ വധിച്ച് പോലീസിന്റെ പിടിയിൽ നിന്നും രക്ഷപ്പെട്ട അയാളെ ബൽറാം അറസ്റ്റ് ചെയ്യുന്നു. കോടതിയിൽ അയാൾക്ക് വേണ്ടി വാദിച്ച ജയചന്ദ്രൻ (സുകുമാരൻ) അയാളെ പുറത്തിറക്കുന്നു. ബൽറാമിന്റെ പൂർവ്വകാമുകി ഉഷ )നളിനി ആണ് ജയചന്ദ്രന്റെ ഭാര്യ. സത്യരാജിന്റെ പേരിലുള്ള മറ്റ് കേസുകളും പൊക്കി എടുക്കാൻ ബൽറാം തീരുമാനിക്കുന്നു. അയാൾ സീത ഗീത എന്ന വേശ്യയുമായി അടുപ്പത്തിലാകുന്നു.  തന്റെ അനുജനെ കേസിനിടയിൽ കൊന്നു എന്ന തെറ്റിധാരണയിൽ ബലറാമിനോട് പ്രതികാരമുള്ളവളാണ് രാധ (സീമ). രാധ സത്യരാജിന് ഒളിത്താവളമൊരുക്കുന്നു.

## താരനിര

## വിപണീയിൽ
ആ വർഷം ഏറ്റവും കൂടുതൽ വരുമാനമുണ്ടാക്കിയ രണ്ടാമത്തെ മലയാളസിനിമ..

## പുനർനിർമ്മാണങ്ങൾ

## അവലംബം

## പുറത്തേക്കുള്ള കണ്ണീകൾ
* 
* 
* ആളൊരുങ്ങി അരങ്ങൊരുങ്ങി -  മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം) 
* 

## ചിത്രം കാണുവാൻ
ആവനാഴി (1986)

Category:1980s action films

വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മമ്മുട്ടി-സീമ ജോഡി
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ടി. ദാമോദരൻ തിരക്കഥ എഴുതിയ ചലച്ചിത്രങ്ങൾ
റാവോർകെസ്റ്റസ്

[ലഘുചിത്രം|''Raorchestes flaviocularis'' in [ഇന്ത്യ|India]]
റാക്കോഫോറിനേ ഉപകുടുംബത്തിൽ ഉള്ള തവളകളുടെ ഒരു ജനുസ് ആണ് **റാവോർകെസ്റ്റെസ് (Raorchestes)**. തെക്കും തെക്കുകിഴക്കേഷ്യയിലും ആണ് ഇവയെ കണ്ടുവരുന്നത്. തെക്കേ ഇന്ത്യ, നേപ്പാൾ, മ്യാൻമർ, തായ്‌ലാന്റ്, ലാവോസ് മുതൽ ചൈൻ, വിയറ്റ്‌നാം, പടിഞ്ഞാറൻ മലേഷ്യ എന്നിവിടങ്ങൾ ആണ് ഇവയുടെ ആവാസസ്ഥാനം. പശ്ചിമഘട്ടത്തിൽ ആണ് ഇവയുടെ ഏറ്റവും വൈവിധ്യം ഉള്ളത്. 2010 -ൽ പുതിയ ജനുസായി വിവരിക്കുന്നതുവരെ ഇവ (ഇപ്പോൾ ഇല്ലാത്ത) ഇക്സാലസ്, ഫിലോട്ടസ്, സ്യൂഡോഫിലാട്ടസ് എന്നീ ജനുസുകളിൽ ആയിരുന്നു. ഇന്ത്യൻ തവളപഠനത്തിനു നൽകിയ സംഭാവനകളെ മാനിച്ച് സി. ആർ. റാവുവിന്റെ പേരിലാണ് ഈ ജനുസ് അറിയപ്പെടുന്നത്. 

## വിവരണം
ലഘുചിത്രം|Male ''Raorchestes luteolus'', with its eminent vocal sac
[ലഘുചിത്രം|''Raorchestes echinatus'' in [ഇന്ത്യ|India]]
പ്രധാനമായി രാത്രിഞ്ചരന്മാരായ ഇവ തീരെ കുഞ്ഞന്മാരാണ്. പൂർണ്ണവളർച്ചയെത്തിയവർക്ക്  നീളമേ കാണൂ. ഈ ജനുസിലെ എല്ലാവർക്കും ഒരു വാൽമാക്രി സ്റ്റേജ് ഇല്ലാത്തവരാണ്. ഇതിന്റെ സഹോദരജനുസാണ് സ്യൂഡോഫിലോട്ടസ്.

## വംശനാശഭീതി
ഐ യു സി എൻ ഇവയിൽ 38 സ്പീഷിസ് പട്ടികപ്പെടുത്തിയിട്ടുണ്ട്. പലതും ഗുരുതരമായ വംശനാശഭീഷണി നേരിടുന്നവയാണ്. ഇവയിൽ വംശനാശം സംഭവിച്ചു എന്നുകരുതിയ *[[നീലക്കണ്ണി ഇലത്തവള|നീലക്കണ്ണി ഇലത്തവളയെ]]* 2004 -ൽ വീട്ണു കണ്ടുപിടിക്കുകയുണ്ടായി. നഷ്ടപ്പെട്ട തവളകളുടെ പട്ടികയിലുള്ള (ദശകങ്ങളോളം കാണാത്തവ) 10 സ്പീഷിസുകൾ റാവോർകെസ്റ്റസ് ജനുസിൽ ഉണ്ട്.

## സ്പീഷിസുകൾ
അടുത്തകാലത്ത് ഇന്ത്യയിൽ നിന്നും ഈ ജനുസിലെ ധാരാളം സ്പീഷിസുകൾ കണ്ടെത്തിയിട്ടുണ്ട്. 2016 ആദ്യത്തെ കണക്കുപ്രകാരം ഈ ജനുസിൽ 60 സ്പീഷിസുകൾ ഉണ്ട്.

## അവലംബം

വർഗ്ഗം:ഏഷ്യയിലെ ഉഭയജീവികൾ
അന്നപൂർണി സുബ്രഹ്മണ്യം

ഇന്ത്യയിലെ ഒരു പ്രമുഖ വനിതാ ശാസ്ത്രജ്ഞയാണ് **അന്നപൂർണി സുബ്രഹ്മണ്യം**( ഇംഗ്ലീഷ്:  **Annapurni Subramaniam**). വാനനിരീക്ഷണ ശാസ്ത്ര മേഖലയിലാണ് ഇവർ പ്രവർത്തിക്കുന്നത്.
ബെംഗളൂരുവിലെ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ ശാസ്ത്രജ്ഞയായി ജോലി ചെയ്യുന്നു. നക്ഷത്ര ക്ലസ്റ്ററുകൾ, താരാപഥങ്ങളിലെ പരിണാമവും നിവാസികളും മഗെല്ലനിക് മേഘങ്ങൾ എന്നിവയെ കുറിച്ചുള്ള പഠനങ്ങളാണ് പ്രധാന മേഖല.
## വിദ്യാഭ്യാസം
പാലക്കാട് വിക്ടോറിയ കോളേജിൽ നിന്ന് ശാസ്ത്രവിഷയത്തിൽ ബിരുദം നേടി.  1996ൽ ബെംഗളൂരിവിലെ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ നിന്ന് ഡോക്ടറേറ്റ് കരസ്ഥമാക്കി.

## ഔദ്യോഗിക ജീവിതം
1990 മുതൽ 1996 വരെ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ റിസർച്ച് ഫെലോ. 1998ൽ പോസ്റ്റ് ഡോക്ടറൽ ഫെലോ ആയി. നിലവിൽ ഇന്ത്യൻ ഇൻസ്റ്റിറ്റിയൂട്ട് ഓഫ് അസ്‌ട്രോഫിസിക്‌സിൽ ശാസ്ത്രജ്ഞയായി സേവനം ചെയ്യുന്നു. ഇന്റർനാഷണൽ അസ്‌ട്രോണമിക്കൽ യൂനിയനിൽ സജീവ അംഗമാണ്.

## ഗവേഷണ മേഖല
* നക്ഷത്ര ഗണങ്ങൾ(open and globular)
* നക്ഷത്ര ഘടനയും pre-MS stars
* Classical Be & Herbig Ae/Be stars
* ക്ഷീരപഥ ഘടന
* മഗല്ലാനിക് മേഘങ്ങൾ
* നക്ഷത്ര സാന്ദ്രത  
അവരുടെ പ്രസിദ്ധീകരണങ്ങൾ ഇവിടെ കാണാം
വൃന്ദാവനസാരംഗ

ഇരുപത്തിരണ്ടാമതു മേളകർത്താരാഗമായ ഖരഹരപ്രിയയുടെ ഒരു ജന്യമാണ് വൃന്ദാവന സാരംഗ. മദ്ധ്യമാവതിയുമായി വൃന്ദാവന സാരംഗയ്ക്ക് നല്ല സാമ്യമുണ്ട്.
## ലക്ഷണം
;ആരോഹണം
സ രി2 മ1 പ നി3 സ
;അവരോഹണം
സ നി2 പ മ1 രി2 ഗ2 സ
## കൃതികൾ
* ചലിയേ കുഞ്ജന മോ - സ്വാതി തിരുനാൾ
* രംഗപുരവിഹാര - മുത്തുസ്വാമി ദീക്ഷിതർ
* സൗന്ദരരാജം ആശ്രയേ - മുത്തുസ്വാമി ദീക്ഷിതർ

## ചലച്ചിത്രഗാനങ്ങൾ
* ആദ്യമായ് കണ്ടനാൾ (തൂവൽകൊട്ടാരം)
* ദീനദയാലോ രാമാ (അരയന്നങ്ങളുടെ വീട്)
* ചഞ്ചലദ്രുതപദതാളം (ഇഷ്ടം)
* ഇന്ദുപുഷ്പം ചൂടി (വൈശാലി)
* കരളെ നിൻ കൈ പിടിച്ചാൽ (ദേവദൂതൻ)
* ഗോപികേ നിൻ വിരൽ (കാറ്റത്തെ കിളിക്കൂട്)
* ചൂളമടീച്ചു കറങ്ങി നടക്കും (സമ്മർ ഇൻ ബത്‌ലഹേം)
* ഇവളാരോ (ഒരു മെക്സിക്കൻ അപാരത)
* ഒരു നറു പുഷ്പമായ് (മേഘമൽഹാർ)

## ഭക്തിഗാനങ്ങൾ
* തുളസിക്കതിർ നുള്ളിയെടുത്തു (പരമ്പരാഗതം)
* വൃന്ദാവന സാരംഗീലയം (സുദർശനം വോ. 1)
*

## അവലംബം


വർഗ്ഗം:ഖരഹരപ്രിയയുടെ ജന്യരാഗങ്ങൾ
വർഗ്ഗം:വൃന്ദാവനസാരംഗരാഗത്തിൽ ചിട്ടപ്പെടുത്തിയ കൃതികൾ
കൊലുസ

**കൊലുസ** (മുമ്പ്, കൊലുസി, കൊലുസിസ്, കൊറു, സാൽമൺ ബെൻറ് എന്നിങ്ങനെയും അറിയപ്പെട്ടിരുന്നു) ഐക്യനാടുകളിലെ കാലിഫോർണിയ സംസ്ഥാനത്തുള്ള കൊലുസ കൌണ്ടിയിലെ ഒരു പട്ടണമാണ്. കൌണ്ടി സീറ്റും ഈ പട്ടണം തന്നെയാണ്. ഈ പട്ടണത്തിലെ ആകെ ജനസംഖ്യ 2010 ലെ യു.എസ്. സെൻസസ് പ്രകാരം  5,971 ആയിരുന്നു. കൊലുസി എന്ന പേര് ഉരുത്തിരിഞ്ഞുവന്നത് 1840 കളിൽ സാക്രെമെൻറൊ നദിയുടെ മറുകരയിൽ വസിച്ചിരുന്ന കൊറു ഇന്ത്യൻ വർഗ്ഗത്തിൽനിന്നാണ്.

## ഭൂമിശാസ്ത്രം
യു.എസ്. സെൻസസ് ബ്യൂറോയുടെ കണക്കുകളനുസരിച്ച് ഈ പട്ടണത്തിൻറെ ആകെ ചുറ്റളവ്  ആണ്. ഇതു മുഴുവൻ കരപ്രദേശമാണ്. ഈ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ  ആണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കുപ്പെർട്ടിനൊ

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സാന്താ ക്ലാരാ കൌണ്ടിയിലുൾപ്പെട്ട ഒരു പട്ടണമാണ് **കുപ്പെർട്ടിനൊ** (/ˌkuːpərˈtiːnoʊ/ '''''koop'''-er-'''teen'''-oh'') . ഇത് സാന്താ ക്ലാരാ താഴ്വരയിൽ സാൻ ജോസ് പട്ടണത്തിന് നേരേ പടിഞ്ഞാറായിട്ടാണ് സ്ഥിതി ചെയ്യുന്നത്. ഈ പട്ടണത്തിൻറെ ഭാഗങ്ങൾ സാന്താ ക്രൂസ് മലനിരകളുടെ താഴ്വരയിലെ കുന്നുകൾ വരെ എത്തിനിൽക്കുന്നു. ഈ പട്ടണത്തിലെ ആകെ ജനസംഖ്യ 2010 ലെ സെൻസസ് പ്രകാരം 58,302 ആയിരുന്നു. ചെറുടൌണുകളിൽ ഏറ്റവും കൂടുതൽ വിദ്യാസമ്പന്നരുള്ള പട്ടണമായി ഫോർബ്സ് മാഗസിൻ ഈ പട്ടണത്തെ വിലയിരുത്തുന്നു. ആപ്പിൾ കമ്പനിയുടെ മുഖ്യകാര്യാലയം ഈ പട്ടണത്തിലാണ് പ്രവർത്തിക്കുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാമജ വര ഗമനാ

ത്യാഗരാജർ രചിച്ച ഹിന്ദോളരാഗത്തിൽ ചിട്ടപ്പെടുത്തിയ ഒരു കീർത്തനമാണ് **സാമജവരഗമനാ**. 

## വരികൾ

**പല്ലവി**
സാമജ വര ഗമന സാധു ഹൃത്
സാരസാഽബ്ജ പാല കാലാഽതീത വിഖ്യാത
**അനുപല്ലവി**
സാമ നിഗമജ സുധാ മയ ഗാന വിചക്ഷണ
ഗുണ ശീല ദയാ~ആലവാല മാം പാലയ
**ചരണം**
വേദ ശിരോ മാതൃജ സപ്ത സ്വര
നാദാഽചല ദീപ സ്വീകൃത
യാദവ കുല മുരളീ വാദന വിനോദ
മോഹന കര ത്യാഗരാജ വന്ദനീയ


## അവലംബം


വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ഹിന്ദോളം രാഗത്തിൽ ചിട്ടപ്പെടുത്തിയ കൃതികൾ
രേഖ നമ്പ്യാർ

ഇന്ത്യയുടെ ദേശീയ ദുരന്തനിവാരണ സേനയുടെ (എൻഡിആർഎഫ്) പ്രഥമ വനിതാ കമാന്ററാണ് **രേഖാ നമ്പ്യാർ**. ഇംഗ്ലീഷ്: **Rekha Nambiar**.
തമിഴ്‌നാട്ടിലെ ആറക്കോണം ആസ്ഥാനമായുള്ള എൻഡിആർഎഫിന്റെ നാലാം ബറ്റാലിയനിലെ മുതിർന്ന കമാന്ററാണ് ഇവർ. 
സെൻട്രൽ ഇൻഡസ്ട്രിയൽ സെക്യുരിറ്റി ഫോഴ്‌സിൽ (സി ഐ എസ് എഫ്) നിന്ന് ഡെപ്യൂട്ടേഷനിലാണ് എൻഡിആർഎഫിൽ എത്തിയത്. 
ചെന്നൈ അന്താരാഷ്ട്ര വിമാനത്താവളത്തിന്റെ സുരക്ഷാ ചുമതലയുള്ള ചീഫ് എയർപോർട്ട് സെക്യുരിറ്റി ഓഫീസർ ആയി സേവനം അനുഷ്ടിച്ചിട്ടുണ്ട്. .
## ജീവിതരേഖ

## അവലംബം

വർഗ്ഗം:സൈനികർ
ദ വൈറ്റ് ഹെൽമറ്റ്സ് (ഡോക്യുമെന്ററി)

***The White Helmets***.  2016 ൽ പുറത്തിറങ്ങിയ ബ്രിട്ടീഷ് ഡോക്യുമെന്ററിയാണ് ദ വൈറ്റ് ഹെൽമറ്റ്സ്. വൈറ്റ് ഹെൽമറ്റ്സ് എന്നറിയപ്പെടുന്ന സിറിയൻ സിവിൽ ഡിഫൻസ് സന്നദ്ധ പ്രവർത്തകരുടെ  ദൈനം ദിന രക്ഷാ പ്രവർത്തനങ്ങളാണ് ഈ ചിത്രത്തിന്റെ ഉള്ളടക്കം. ഒർലാന്റോ വോൺ ഐൻസീഡൽ സംവിധാനം ചെയ്ത ഈ ചിത്രത്തിന്  
ഈ ചിത്രത്തിന് 2017 ൽ മികച്ച ഡോക്യുമെന്ററിക്കുള്ള   89ാമത് ഓസ്കാർ പുരസ്കാരം ലഭിച്ചിരുന്നു.
## അവലംബം

## പുറം കണ്ണികൾ
* 
വർഗ്ഗം:ബ്രിട്ടീഷ് ചലച്ചിത്രങ്ങൾ
വർഗ്ഗം:അക്കാദമി പുരസ്കാരങ്ങൾ
വർഗ്ഗം:2016-ൽ പുറത്തിറങ്ങിയ ബ്രിട്ടീഷ് ചലച്ചിത്രങ്ങൾ
വർഗ്ഗം:ബ്രിട്ടീഷ് ഡോക്യുമെന്ററി ചലച്ചിത്രങ്ങൾ
കോൾഫാക്സ്

**കോൾഫാക്സ്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള പ്ലെയ്സർ കൌണ്ടിയിലെ ഒരു പട്ടണാകുന്നു. മുമ്പ് ഈ പട്ടണം, ആൽഡൻ ഗ്രോവ്, ആൽ‌ഡർ ഗ്രോവ്, ഇല്ലിനോയിസ് ടൌൺ, അപ്പർ കരാൾ എന്നിങ്ങനെയുള്ള പേരുകളിലും അറിയപ്പെട്ടിരുന്നു). ഇൻറർസ്റ്റേറ്റ് 80, സ്റ്റേറ്റ്റൂട്ട് 174 എന്നീ പാതകൾ സന്ധിക്കുന്നിടത്താണ് പട്ടണത്തിൻറെ സ്ഥാനം. ഈ പട്ടണം സാക്രെമെൻറൊ-ആർഡൻ-ആർക്കേഡ്-റോസ്‍വില്ലെ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ്. 2010 ലെ യു.എസ്. സെൻസസിൽ ഈ പട്ടണത്തിലെ ആകെ ജനസംഖ്യ 1,963 ആയിരുന്നു. യു.എസ് വൈസ് പ്രസിഡൻറായിരുന്ന ഷ്യൂയിലർ കോൾഫാക്സിനെ (1869–73) ആദരിക്കുന്നതിനായാണ് പട്ടണത്തിന് ഈ പേരു നൽകിയത്. റെയിൽ റോഡ് സ്ട്രീറ്റിനും ഗ്രാസ് വാലി സ്ട്രീറ്റിനും സമീപത്തായി അദ്ദേഹത്തിൻറെ വെങ്കലപ്രതിമ സ്ഥാപിക്കപ്പെട്ടിരിക്കുന്നു.  യു.എസിൽ സ്ഥാപിക്കപ്പെട്ടിരിക്കുന്ന അദ്ദേഹത്തിൻറെ ഏക പ്രതിമ ഇതു മാത്രമാകുന്നു.      

## ചരിത്രം
പത്തൊമ്പതാം നൂറ്റാണ്ടിൻറെ മദ്ധ്യകാലഘട്ടത്തിൽ ആൽഡർ ഗ്രോവ് എന്നറിയപ്പെട്ടിരുന്ന ഈ പ്രദേശത്ത് മൈഡു, മിവോക്ക് എന്നീ തദ്ദേശീയ ഇന്ത്യൻ വർഗ്ഗങ്ങൾ അധിവസിച്ചിരുന്നു. പട്ടണം അഭിവൃദ്ധി പ്രാപിച്ചുകൊണ്ടിരിക്കെ ഇല്ലിനോയിസ്ടൌണ് എന്നറിയപ്പെട്ടു. പിന്നീട് പട്ടണം മുൻ യു.എസ് വൈസ് പ്രസിഡൻറായിരുന്ന ഷ്യൂയിലർ കോൾഫാക്സിന്റെ പേരിനെ അനുസ്മരിച്ച് പുനർനാമകരണം ചെയ്യപ്പെട്ടു.  

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സെൻറ് മേരീസ് എൽ. പി.എസ്. മാറിക

ലഘുചിത്രം
എറണാകുളം ജില്ലയിൽ മൂവാറ്റുപുഴ താലൂക്കിൽ കൂത്താട്ടുകുളം വിദ്യാഭ്യാസ ഉപജില്ലയിലാണ് **മാറിക സെൻറ് മേരീസ് എൽ. പി. സ്കൂൾ** സ്ഥിതി ചെയ്യുന്നത് . ഇരുപതാം നൂറ്റാണ്ടിൻറെ ആരംഭത്തിൽ വിദ്യാഭ്യാസ സൌകര്യങ്ങൾ തീർത്തും കുറവായ ഒരു കാലഘട്ടത്തിൽ **മാറിക – വഴിത്തല** പ്രദേശങ്ങളിലെ ആദ്യത്തെ വിദ്യാപീഠമായി മാറിക സെൻറ് മേരീസ് സ്കൂൾ സ്ഥാപിക്കാൻ കഴിഞ്ഞു
## ചരിത്രം
മാറിക പ്രദേശത്തിന് വിജ്ഞാനത്തിന്റെ വെളിച്ചം പകർന്നുകൊണ്ട് പള്ളിയോടനുബന്ധിച്ച് നടത്തി വന്നിരുന്ന ചെറുവിദ്യാലയം അഗ്നിബാധയെതുടർന്നു മെച്ചപ്പെട്ടരീതിയിൽ സർക്കാർ അംഗീകാരത്തോടെ ഒരു സ്കൂൾ സ്ഥാപിക്കാൻ നാട്ടുകാരും പള്ളി അധികൃതരും ചേർന്ന സ്ഥാപിച്ചു . സ്ഥാപക മാനേജർ കൊച്ചികുന്നേൽ മത്തായി അച്ഛനാണ്. 1917 മേയ് 20 –ആം തീയതി 147 കുട്ടികളുമായി ഈ വിദ്യാലയം പ്രവർത്തനം ആരംഭിച്ചു . ശ്രീ പി . നാരായണപിള്ള പ്രഥമാധ്യാപകനായിരുന്നു . 

1965 മുതൽ ഈ സ്ഥാപനം കോതമംഗലം രൂപതയുടെ കോർപ്പറേറ്റ് മാനേജ്മെൻറ്ന്റെ കീഴിൽ പ്രവർത്തിച്ചു വരുന്നു . 1967 – 1997 വരെ തടിക്കാട്ട്  കെ.ജെ. ജോൺ ഹെഡ്മാസ്റ്റർ ആയി സേവനമനുഷ്ഠിച്ചു. 969-ൽ സുവർണ്ണ ജൂബിലിയും 1995-ൽ പ്ലാറ്റിനം ജൂബിലിയും ആഘോഷിച്ചു. 1989-ൽ റവ. ഫാ. ജോർജ്ജ് പടിഞ്ഞാറെക്കുറ്റ് പ്രാരംഭ സ്കൂൾ കെട്ടിടം സ്ഥാപിച്ചു. 1994-ൽ കൂത്താട്ടുകുളം വിദ്യാഭ്യാസ ഉപജില്ലയിലെ ഏറ്റവും മികച്ച സ്കൂളായി ഈ വിദ്യാലയം തിരഞ്ഞെടുക്കപ്പെട്ടു.  100-ആം വർഷത്തിൻറെ ആരംഭം കുറിക്കുന്ന സ്കൂളിന്റെ  മാനേജർ റവ.ഫാ. ജയിംസ് വരാരപ്പിള്ളിയാണ്. ഇപ്പോൾ ഓരോ ഡിവിഷൻ വീതം 1- 4 വരെ ക്ലാസ്സുകൾ പ്രവർത്തിച്ചു വരുന്നു. സി. എൽസമ്മ കെ. തോമസ് ഹെഡ്മിസ്ട്രെസ്സ് ആയും ശ്രീമതി ബീന തോമസ്, സോളി പോൾ, ബിബിത പോൾ എന്നിവർ അധ്യാപികമാരായും, ശ്രീ ജോർജ്ജ് ജോസഫ് പി‌ടി‌എ പ്രെസിഡൻറായും, ശ്രീമതി ഡെൻസി കെ. ബിനോയ് എം‌പി‌ടി‌എ പ്രെസിഡൻറായും സേവനം ചെയ്യുന്നു. .

## ചിത്രശാല

പ്രമാണം:കായികമേള 2016 കായികമേള 2016 സെൻറ് മേരീസ് എൽ. പി.എസ്. മാറിക.jpg|ഇടത്ത്‌|ലഘുചിത്രം|പകരം=കായികമേള 2016 കായികമേള 2016 സെൻറ് മേരീസ് എൽ. പി.എസ്. മാറിക|കായികമേള 2016 കായികമേള 2016 സെൻറ് മേരീസ് എൽ. പി.എസ്. മാറിക

പ്രമാണം:കലാ മത്സരങ്ങൾ 2016 സെൻറ് മേരീസ് എൽ. പി.എസ്. മാറിക.jpg|പകരം=കലാ മത്സരങ്ങൾ 2016 സെൻറ് മേരീസ് എൽ. പി.എസ്. മാറിക|ഇടത്ത്‌|ലഘുചിത്രം|കലാ മത്സരങ്ങൾ 2016 സെൻറ് മേരീസ് എൽ. പി.എസ്. മാറിക

പ്രമാണം:പ്രവർത്തിപരിചയ മേള 2016 സെൻറ് മേരീസ് എൽ. പി.എസ്. മാറിക.jpg|പകരം=പ്രവർത്തിപരിചയ മേള 2016 സെൻറ് മേരീസ് എൽ. പി.എസ്. മാറിക|ഇടത്ത്‌|ലഘുചിത്രം|പ്രവർത്തിപരിചയ മേള 2016 സെൻറ് മേരീസ് എൽ. പി.എസ്. മാറിക
പ്രമാണം:യോഗ പരിശീലനം സെൻറ് മേരീസ് എൽ. പി.എസ്. മാറിക.jpg|പകരം=യോഗ പരിശീലനം സെൻറ് മേരീസ് എൽ. പി.എസ്. മാറിക|ഇടത്ത്‌|ലഘുചിത്രം|യോഗ പരിശീലനം സെൻറ് മേരീസ് എൽ. പി.എസ്. മാറിക
പ്രമാണം:കരാട്ടെ പരിശീലനം1 സെൻറ് മേരീസ് എൽ. പി.എസ്. മാറിക.jpg|പകരം=കരാട്ടെ പരിശീലനം1 സെൻറ് മേരീസ് എൽ. പി.എസ്. മാറിക|ഇടത്ത്‌|ലഘുചിത്രം|കരാട്ടെ പരിശീലനം1 സെൻറ് മേരീസ് എൽ. പി.എസ്. മാറിക

പ്രമാണം:ഓണം 2016 സെൻറ് മേരീസ് എൽ. പി.എസ്. മാറിക.jpg|പകരം=ഓണം 2016 സെൻറ് മേരീസ് എൽ. പി.എസ്. മാറിക|ഇടത്ത്‌|ലഘുചിത്രം|ഓണം 2016 സെൻറ് മേരീസ് എൽ. പി.എസ്. മാറിക
പ്രമാണം:സൈക്ലിങ് പരിശീലനം സെൻറ് മേരീസ് എൽ. പി.എസ്. മാറിക.jpg|പകരം=സൈക്ലിങ് പരിശീലനം സെൻറ് മേരീസ് എൽ. പി.എസ്. മാറിക|ലഘുചിത്രം|സൈക്ലിങ് പരിശീലനം സെൻറ് മേരീസ് എൽ. പി.എസ്. മാറിക

പ്രമാണം:ശിശുദിനം 2016 സെൻറ് മേരീസ് എൽ. പി.എസ്. മാറിക.jpg|പകരം=ശിശുദിനം 2016 സെൻറ് മേരീസ് എൽ. പി.എസ്. മാറിക|ഇടത്ത്‌|ലഘുചിത്രം|ശിശുദിനം 2016 സെൻറ് മേരീസ് എൽ. പി.എസ്. മാറിക

## റഫറൻസുകൾ
അരോയോ ഗ്രാൻഡെ

**അരോയോ ഗ്രാൻഡെ** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സാൻ ലൂയിസ് ഒബിസ്പോ കൌണ്ടിയിൽ സ്ഥിതി ചെയ്യുന്ന ഒരു പട്ടണമാണിത്.  2010 ലെ ജനസംഖ്യാ കണക്കെടുപ്പനുസരിച്ച് ഈ പട്ടണത്തിലെ ജനസംഖ്യ 17,716 ആയിരുന്നു.

## '''ചരിത്രം'''
അരോയോ ഗ്രാൻഡെ താഴ്വരയിൽ ആദ്യകാലത്തു വസിച്ചിരുന്നത് ചുമാഷ് ഇന്ത്യൻസായിരുന്നു. ഇവർ മേഖലയിൽ വിദൂര ദേശത്തുള്ള മറ്റ് തദ്ദേശീയ വർഗ്ഗക്കാരുമായി വിപുലമായ വാണിജ്യബന്ധത്തിലേർപ്പെട്ടിരുന്നു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വട്ടി ചാള

കടൽ വാസിയായ ഒരു മൽസ്യമാണ് **പരപ്പൻ ചാള / വട്ടി ചാള ** അഥവാ **White Sardinella. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.

## കുടുംബം
ക്ലൂപ്പൈഡേ (Clupeidae) കുടുംബത്തിൽപ്പെട്ട മൽസ്യമാണ് ഇവ.

## അവലംബം

*IUCN Red List
*WoRMS

## പുറത്തേക്കുള്ള കണ്ണികൾ
*Prevalence of ''Nerocila depressa'' (Isopoda, Cymothoidae) on ''Sardinella albella'' from a Thai estuary

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
ലെസ്‌ഗിയാൻ ഭാഷ

**ലെസ്‌ഗിയാൻ ഭാഷ**Lezgianഎന്ന **ലെസ്‌ഗി** അല്ലെങ്കിൽ **ലെസ്‌ഗിൻ** ലെസ്‌ഗിക്ക് ഭാഷകളിൽപെട്ടതാണ്. ഉത്തര അസർബൈജാൻ, തെക്കൻ ദാഗസ്താൻ എന്നിവിടങ്ങളിൽ ജീവിക്കുന്ന ലെസ്‌ഗിൻ ജനതയാണ് ഈ ഭാഷയുപയോഗിക്കുന്നത്. ലെസ്‌ഗിയാൻ ഭാഷ ഒരു സാഹിത്യഭാഷ കൂടിയാണ്. ലെസ്‌ഗിയാൻ ഭാഷ വശനാശത്തിന്റെ വക്കിലെത്തിയ ഭാഷയായി യുനെസ്കോയുടെ അപകടത്തിലായ ലോകഭാഷകളുടെ അറ്റ്‌ലസിൽ ഇടം പിടിച്ചിരിക്കുന്നു.  

## അവലംബം

## ഗ്രന്ഥസൂചി
*
*
*

വർഗ്ഗം:റഷ്യയിലെ ഭാഷകൾ
വർഗ്ഗം:അസർബയ്ജാനിലെ ഭാഷകൾ
വർഗ്ഗം:കസാഖ്സ്ഥാനിലെ ഭാഷകൾ
വർഗ്ഗം:ഉസ്ബെക്കിസ്ഥാനിലെ ഭാഷകൾ
വർഗ്ഗം:തുർക്കിയിലെ ഭാഷകൾ
വർഗ്ഗം:ഉക്രൈനിലെ ഭാഷകൾ
സതർലാന്റ് ഫ്രീസിയൻ ഭാഷ

**സതർലാന്റ് ഫ്രീസിയൻ ഭാഷ** എന്ന **സതർ ഫ്രീസിയൻ ഭാഷ** അല്ലെങ്കിൽ സതർലാന്റിക് ഭാഷ കിഴക്കൻ ഫ്രീസിയൻ ഭാഷയുടെ അവസാനത്തെ സജീവമായ ഭാഷാഭേദമാണ്. ഇതിനു മറ്റു ഫ്രീസിയൻ ഭാഷയായ ഉത്തര ഫ്രീസിയൻ ഭാഷയോടും അടുത്ത ബന്ധമുണ്ട്. സതർലാന്റ് ഫ്രീസിയൻ ഭാഷയെപ്പോലെ ഈ ഭാഷയും ജർമ്മനിയിൽ സംസാരിച്ചുവരുന്നു. പടിഞ്ഞാറൻ ഫ്രീസിയൻ നെതർലാന്റ്സിൽ സംസാരിക്കുന്നു. 
## അവലംബം

;Works cited

*

വർഗ്ഗം:ജർമ്മാനിക് ഭാഷകൾ
ഉദ്‌മുർട്ട് ഭാഷ

**ഉദ്‌മുർട്ട് ഭാഷ** Udmurt (, **) ഒരു പെർമ്മിക്ക് ഉപഗ്രൂപ്പിൽപ്പെട്ട യുറാലിക്ക് ഭാഷയാണ്. റഷ്യയിലെ ഉദ്‌മുർട്ടിയയിലെ ഉദ്‌മുർട്ട് ജനത സംസാരിക്കുന്ന ഭാഷയാണ്. ഉദ്‌മുർട്ടിയാ റിപ്പബ്ലിക്കിലെ ഔദ്യോഗികഭാഷയാണ് ഉദ്‌മുർട്ട് ഭാഷ. അവിടെ റഷ്യന്റെ കൂടെ ഔദ്യോഗികഭാഷയായി ഉദ്‌മുർട്ട് ഭാഷ അംഗീകരിച്ചിരിക്കുന്നു. സിറില്ലിക്ക് അക്ഷരമാലയുപയൊഗിച്ചാണിത് എഴുതുന്നത്. എന്നാൽ റഷ്യനിൽ ഉപയൊഗിക്കാത്ത  Ӝ/ӝ, Ӟ/ӟ, Ӥ/ӥ, Ӧ/ӧ, and Ӵ/ӵ. എന്നീ അക്ഷരങ്ങൾ  ഉദ്‌മുർട്ട് ഭാഷയിൽ ഉപയൊഗിക്കുന്നുണ്ട്. കോമി, കോമി-പെർമ്യാക്ക് എന്നീ ഭാഷകളോടു ചേർന്ന് ഇത് പെർമ്മിക്ക് ഗ്രൂപ്പിൽ പെടുന്നു. ഉദ്‌മുർട്ട് ഭാഷ അയല്വക്ക ഭാഷകളായ താത്താർ, റഷ്യൻ എന്നിവയിൽനിന്നും അനേകം വാക്കുകൾ കടമെടുത്തിട്ടുണ്ട്. 

മുൻ സോവിയറ്റ് യൂണിയനിൽ എത്നോലോഗിന്റെ കണക്കുപ്രകാരം ആകെയുള്ള 750,000 ഉദ്‌മുർട്ട് ജനതയിൽ 550,000 (77%) പേർ ഉദ്‌മുർട്ട് ഭാഷ സംസാരിക്കുന്നു (1989 census).
## അവലംബം
ഉൾക്കടൽ (ചലച്ചിത്രം)

കെ.ജി. ജോർജിന്റെ സംവിധാനത്തിൽ വേണു നാഗവള്ളി, ശോഭ എന്നിവർ പ്രധാനവേഷങ്ങളിൽ അഭിനയിച്ച് 1979-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് **ഉൾക്കടൽ**. മലയാളത്തിലെ ആദ്യ‌ത്തെ ക്യാമ്പസ് ചലച്ചിത്രമായി കണക്കാക്കപ്പെടുന്ന ഈ ചലച്ചിത്രത്തിന്റെ കഥ ജോർജ്ജ് ഓണക്കൂറിന്റെ ഉൾക്കടൽ എന്ന നോവലിൽ നിന്നാണ് എടുത്തിട്ടുള്ളത്. തിരുവനന്തപുരത്തെ മാർ ഇവാനിയോസ് കോളേജിലായിരുന്നു ഇതിന്റെ ചിത്രീകരണം. പ്രശസ്ത നടനായ തിലകൻ ആദ്യം അഭിനയിച്ച ചലച്ചിത്രമാണ് ഉൾക്കടൽ. ഓഎൻ വി യുടെ തൂലികയിൽ പിറന്ന എം ബി ശ്രീനിവാസൻ ഈണമിട്ട മലയാളത്തിലെ 4 അതുല്യ ഗാനങ്ങളാണ് ഈ ചിത്രത്തിന്റെ മറ്റൊരാകർഷണം
## കഥാതന്തു
ചിത്രത്തിന്റെ ഇതിവൃത്തം സ്ത്രീകളുടെ സ്നേഹം തട്ടിമാറ്റാൻ ബുദ്ധിമുട്ടുന്ന നിസ്സഹായനായ ഒരു ചെറുപ്പക്കാരന്റെ കഥയാണ്. ചെറുപ്പത്തിൽ അയൽ വാസിയായ തുളസിയെ(അനുരാധ) സ്നേഹിച്ചിരുന്ന രാഹുലൻ(വേണു നാഗവള്ളി) അവളുടെ ചേച്ചിയുടെ കടന്നാക്രമണത്തിൽ നിസ്സഹായനാകുന്നു. തുളസി ജീവനൊടുക്കുന്നു. പിന്നീട് പഠിക്കാനായി നഗരത്തിലെത്തുന്ന രാഹുലൻ സഹപാഠിയായ ഡേവിസിന്റെ(രതീഷ്) സോദരി റീനയുമായി(ശോഭ) അടുക്കുന്നു. കവിയായ രാഹുലനും ചിത്രകാരിയായ റീനയും സ്വപ്നകൊട്ടാരങ്ങൾ കെട്ടുന്നു. പക്ഷേ മതബോധമുള്ള അവളുടെ അച്ഛൻ(പി.കെ. വേണുക്കുട്ടൻ നായർ) അത് സഹിക്കില്ലെന്നകാര്യം അവരെ ശങ്കാകുലരാകുന്നു. അവരുടെ പ്രതീക്ഷ ആയിരുന്ന ഡേവിസിനെ ദൈവം വിളിക്കുന്നു. ജോലികിട്ടി കോളജ് അധ്യാപകനായശേഷവും സംശയം കാരണം അവർ അച്ചനോട് പറയുന്നില്ല. അതിനിടയിൽ സമ്പന്നയായ വിദ്യാർത്ഥിനി മീര(സുചിത്ര) സാറിനോട് അടുക്കാൻ ശ്രമിക്കുന്നു. അത് കിംവദന്തികൾക്കും വിവാഹാലോചന വരെയും എത്തുന്നു. അതിനിടയിൽ റീന മനസ്സിന്റെ യാഥാർത്ഥ്യം തിരിച്ചറിഞ്ഞ് എത്തുന്നു. അവരൊന്നിക്കുന്നു.

## അഭിനേതാക്കൾ

## സംഗീതം
ഒ.എൻ.വി. കുറുപ്പ് എഴുതിയ ഈ ചലച്ചിത്രത്തിലെ സംഗീതം പകർന്നത് എം.ബി. ശ്രീനിവാസനാണ്. 

## അണിയറ പ്രവർത്തകർ

## പുരസ്കാരങ്ങൾ
### [[കേരളസംസ്ഥാന ചലച്ചിത്രപുരസ്കാരം 1979|1979ലെ കേരള സംസ്ഥാന ചലച്ചിത്ര പുരസ്കാരം]]
*മികച്ച ഗാനരചയിതാവ് - ഒ.എൻ.വി. കുറുപ്പ്
*മികച്ച സംഗീത സംവിധായകൻ  - എം.ബി. ശ്രീനിവാസൻ
*മികച്ച ഗായകൻ - കെ.ജെ. യേശുദാസ്
## അവലംബം

## പുറം കണ്ണികൾ
* ''Oolkatal''  at the British Film Institute Movie Database
* 
* ''Oolkatal''  at the Malayalam Movie Database
## ചിത്രം കാണുക
ഉൾക്കടൽ 1979

വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഓ എൻ വി- എം ബി എസ് ഗാനങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബാലുമഹേന്ദ്ര കാമറ ചെയ്ത ചലച്ചിത്രങ്ങൾ
ചീരപ്പഞ്ചിറ

ആലപ്പുഴ ജില്ലയിലെ പ്രസിദ്ധമായ ഈഴവ തറവാടാണ് **ചീരപ്പഞ്ചിറ**. ഇംഗ്ലീഷ്: Cheerappanchira. കളരിക്ക് പേരുകേട്ട ഈ തറവാട്ടിലെ കളരിയിൽ നിന്നാണ് ശബരിമല അയ്യപ്പൻ കളരിപയറ്റ് പഠിച്ചതെന്ന് വിശ്വാസം. എട്ടുവീട്ടിൽ പിള്ളമാരുടെ കളരി ഗുരുവായിരുന്ന മേക്കാട് കേശവൻ ഈ തറവാട്ടുകാരനായിരുന്നു പ്രസിദ്ധ കമ്യൂണിസ്റ്റ് നേതാവായ സുശീല ഗോപാലൻ ഈ തറവാട്ടുകാരിയാണ്. ആലപ്പുഴയിലെ മുഹമ്മ ഭാഗത്താണ് ഈ തറവാടിന്റെ ഈറ്റില്ലം.

## ചരിത്രം

## റഫറൻസുകൾ

വർഗ്ഗം:കേരളസമൂഹം
കൊമി ഭാഷ

**കൊമി ഭാഷ** Komi language (Komi: коми кыв, transliteration: komi kyv /komi kɨv/)ഒരു യുറാലിക് ഭാഷയാണ്. റഷ്യയുടെ ഉത്തരപൂർവ്വയൂറോപ്യൻ ഭാഗത്തുള്ള കൊമിജനത സംസാരിക്കുന്ന ഭാഷയാണ്. കൊമി അനെകം ഭാഷാഭേദങ്ങളുള്ള ഒരു ഭാഷയായി കണക്കാക്കാവുന്നതാണ്. അല്ലെങ്കിൽ ഇതിനെ പരസ്പരം അടുത്തു ബന്ധമുള്ള ഒരുകൂട്ടം ഭാഷകൾ എന്നും കരുതാം. പെർമ്മിക് ഗ്രൂപ്പിലെ രണ്ടു ശാഖകളിൽ ഒന്നാണിത്. മറ്റെ പെർമ്മിക്ക് ഭാഷ ഉദ്‌മുർട്ട് ഭാഷയാണ്. കൊമി ജനങ്ങൾ ഏറ്റവും അടുത്ത്ബന്ധപ്പെട്ട ഭാഷയാണ് ഉദ്‌മുർട്ട് ഭാഷ. 

അനെകം കൊമി ഭാഷാഭേദങ്ങളിൽ രണ്ടു ഭാഷകളാണ് കൊമി ഭാഷകളിൽ ഏറ്റവും അടുത്തു കിറ്റക്കുന്നത്. ഇവ പരസ്പരം വളരെയധികം സമാനമാണ്. കൊമി-സിറിയാൻ ആണ് ഇതിലെ വലിയ ഗ്രൂപ്പ്. കൊമി റിപ്പബ്ലിക്കിലെ സാഹിത്യഭാഷയാണിത്. കൊമി-പെർമിയാക്ക് രണ്ണാം വിഭാഗമാണ്. ഇത് കൊമി-പെർമിയാക്ക് ഒക്രുഗിൽ സാഹിത്യഭാഷയായി ഉപയോഗിച്ചുവരുന്നുണ്ട്. മൂന്നാമൊതൊരു രൂപം   കൊമി-യോദ്‌സ്യാക്ക് കൊമി മുതൽ ഉത്തര-പശ്ചിമ പെർമ് ക്രായ് തെക്കൻ കൊമി റിപ്പബ്ലിക്ക് എന്നിവിടങ്ങളിലെ ചെറിയ ഒറ്റപ്പെട്ട ഗ്രൂപ്പുകൾ സംസാരഭാഷയായി ഉപയോഗിച്ചുവരുന്നുണ്ട്. 
## ചിത്രമൂല

Ulicha.jpg|A sample of the Komi language words. Upper "Улица Коммунистическая" is in Russian, lower "Коммунистическӧй улича" is in Komi. Both mean "Communist street". This picture was taken in Syktyvkar, the capital of Komi Republic
3LangHotel.JPG|Trilingual (Russian, Zyrian and English) sign in a hotel in Ukhta, Komi Republic


## കുറിപ്പുകൾ

## ഗ്രന്ഥസൂചി

* 
* Fed'un'ova, G.V. *Önija komi kyv* ('The Modern Komi Language'). Morfologia/Das’töma filologijasa kandidat G.V.Fed'un'ova kipod ulyn. Syktyvkar: Komi n’ebög ledzanin, 2000. 544 pp.&nbsp;ISBN 5-7555-0689-2.
* Лыткин В. И., Тепляшина Т. И. Пермские языки // Основы финно-угорского языкознания / ИЯ АН СССР. — Т.3. — М.: Наука, 1976.
**= Lytkin, V. I.; Teplyashina, T. I. "The Permic languages". *The Fundamentals of Fenno-Ugric linguistics*. (The Academy of Sciences of the USSR.) Vol. 3. Moscow: Nauka, 1976.
* Современный коми язык / Под ред. проф. В. И. Лыткина. — Сыктывкар: Коми книжное издательство, 1955.
**= Lytkin, V. I. (ed.) *The contemporary Komi language*. Syktyvkar, 1966.
മാൻക്സ് ഭാഷ

**മാൻക്സ് ഭാഷ** Manx (native name Gaelg or Gailck, pronounced [ɡilg] or [ɡilk]), **മാൻക്സ് ഗാലിക്ക്**  also known as **Manx Gaelic**, and also historically spelled **Manks**, എന്നും അറിയപ്പെടുന്നു. ഇത് ഇന്തോയൂറോപ്യൻ ഗോയിഡെലിക്ക് കെൽറ്റിക്ക് ഭാഷയാണ്. ചരിത്രപരമായി, മാൻക്സ് ജനതയുടെ സംസാരഭാഷയാണ്. ഐൽ ഒഫ് മാൻ എന്ന ദ്വീപിലെ ഒരു ചെറിയവിഭാഗം ആളുകൾക്കേ ഈ ഭാഷ സുഗമമായി കൈകാര്യം ചെയ്യാനറിയൂ. വലിയ വിഭാഗം ആളുകൾക്കും ഈ ഭാഷയെപറ്റി ചെറിയ അറിവേയുള്ളു. എന്നാൽ, മാൻക്സ് ഭാഷ, ഈ ദ്വീപിന്റെ സംസ്കാരത്തിലും പാരമ്പര്യത്തിലും വലിയ പങ്കു വഹിക്കുന്നതായി കണക്കാക്കിവരുന്നു. 1974ൽ ഈ ഭാഷ ഉപയോഗിച്ചിരുന്ന അവസാന പ്രാദേശികവ്യക്തിയായ നെഡ് മാഡ്‌ഡ്രെൽ മരണമടഞ്ഞെങ്കിലും ഈ ഭാഷ ഒരിക്കലും പൂർണ്ണമായും ഉപയോഗിക്കാതിരിക്കുന്നില്ല. മാൻക്സ് ഭാഷ ഈ ദ്വീപിൽ ഇക്കഴിഞ്ഞ വർഷങ്ങളിൽ പുനരുദ്ധാനത്തിന്റെ പാതയിലാണ്. ഈ ഭാഷ കൂടുതൽ ആളുകൾ ഉപയോഗിക്കാൻ താല്പര്യം കാണിച്ചുവരികയാണ്. റേഡിയൊ സംപ്രേഷണത്തിലും സ്കൂളുകളിൽ രണ്ടാം ഭാഷയായും മാൻക്സ് ഭാഷ കൂടുതൽ ഉപയോഗത്തിലായിക്കഴിഞ്ഞു. ഈ ഭാഷയുടെ പുനരുദ്ധാനം വളരെ എളുപ്പമാണ്. കാരണം ഈ ഭാഷ നന്നായി റിക്കാഡു ചെയ്തു സൂക്ഷിച്ചിട്ടുണ്ട്. ഉദാഹരണത്തിന്, ബൈബിൾ മുഴുവൻ മാൻക്സ് ഭാഷയിലേയ്ക്കു തർജ്ജമ ചെയ്തിട്ടുണ്ട്. പ്രാദേശികമായി സംസാരിക്കുന്നവരുടെ സംഭാഷണങ്ങൾ മുഴുവൻ റിക്കാർഡുകളാക്കിയത് ഉപയോഗിക്കുന്നുണ്ട്.

## ഇതും കാണൂ

* Cornish, another revived Celtic language.
* Irish language revival
* List of Celtic-language media
* List of revived languages
* List of television channels in Celtic languages
## കുറിപ്പുകൾ
അമഡോർ സിറ്റി

**അമഡോർ സിറ്റി** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ അമഡോർ കൌണ്ടിയിലുൾപ്പെട്ട ഒരു ചെറു പട്ടണമാണ്. ഈ പട്ടണം നേരത്തേ അമഡോർസ് ക്രീക്ക്, സൌത്ത് അമഡോർ എന്നീ പേരുകളിലും അറിയപ്പെട്ടിരുന്നു. ഈ പട്ടണത്തിലെ ജനസംഖ്യ 2010 ലെ സെന‍സസ് പ്രകാരം 185 ആയിരുന്നു.

## ഭൂമിശാസ്ത്രം
അമഡോർ സിറ്റി സ്ഥിതി ചെയ്യുന്ന അക്ഷാംശ രേഖാംശങ്ങൾ  ആണ്. സട്ടർ ക്രീക്കിൽ നിന്നും ഹൈവേ 49 ലൂടെ വെറും 2 മൈൽ ദൂരത്തിലുള്ള ഈ പട്ടണം കാലിഫോർണിയ സംസ്ഥാനത്തെ ഏറ്റവും ചെറിയ സംയോജിപ്പിക്കപ്പെട്ട പട്ടണമാണ്. യു.എസ്. സെൻസസ് ബ്യൂറോ കണക്കാക്കിയതു പ്രകാരം ഈ ചെറു പട്ടണത്തിന്റെ ആകെ വിസ്തൃതി  0.3 സ്ക്വയർ മൈലാണ് (0.78) ഇതു മുഴുവൻ കരഭൂമിയുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
അലിസൊ വിയെജൊ

**അലിസൊ വിയെജൊ** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ തെക്കൻ ഓറഞ്ച് കൌണ്ടിയിലെ സാൻ ജോക്വിൻ മലനിരകളിൽ സ്ഥിതിചെയ്യുന്ന ഒരു പട്ടണമാണ്. 2010 ലെ യു.എസ് സെൻസസ് പ്രകാരം ഈ പട്ടണത്തിലെ ജനസംഖ്യ 47,823 ആയിരുന്നു. 2001 ജൂലൈ മാസം ഒന്നിന് ഈ പട്ടണം ഓറഞ്ച് കൌണ്ടിയിലെ 34 ആമത്തെ പട്ടണമായിത്തീർന്നു. ഈ പട്ടണത്തിൻറെ പടിഞ്ഞാറും തെക്കു പടിഞ്ഞാറും ലഗൂണ ബീച്ചും കിഴക്ക് ലഗൂണ ഹിൽസും തെക്കുകിഴക്ക് ലഗൂണ നിഗ്വെലും വടക്ക് ലഗൂണ വുഡ്സ് പട്ടണവും അതിരായി വരുന്നു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ബ്രിസ്ബെയ്ൻ, കാലിഫോർണിയ

**ബ്രിസ്ബെയ്ൻ** (/ˈbrɪzbeɪn/ '''''briz'''-bayn'') അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സാൻ മറ്റിയോ കൌണ്ടിയുടെ വടക്കൻ പ്രദേശത്ത് സാൻ ബ്രൂണോ മലഞ്ചെരുവിൽ സ്ഥിതി ചെയ്യുന്ന ഒരു ചെറുപട്ടണമാണ്. 2010 ലെ യു.എസ്. സെൻസസ് അനുസരിച്ച് ഈ പട്ടണത്തിലെ ജനസംഖ്യ 4,282 ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സീലാന്റിക്ക് ഭാഷ

**സീലാന്റിക്ക് ഭാഷ** Zeelandic (Zeêuws in Zeelandic, Zeeuws in Standard Dutch) ഡച്ച് പ്രവിശ്യ ആയ സീലാന്റിലും തെക്കൻ ഹോളണ്ടിലെ  Goeree-Overflakkee ദ്വീപിലും സംസാരിക്കുന്ന ഒരു ഡച്ചിന്റെ പടിഞ്ഞാറൻ ഫ്ലെമിഷ് ഭാഷാഭേദം ആകുന്നു. ഈ ഭാഷയ്ക്ക് ഡച്ചു ഭാഷയേക്കാൾ വ്യത്യസ്തമായ ഉച്ചാരണരീതിയും വ്യാകരണനിയമങ്ങളും പദസഞ്ചയവുമുണ്ട്. അതിനാൽ സാമാന്യ ഡച്ചുഭാഷയിൽനിന്നും വ്യത്യസ്തമായതിനാൽ സാധാരണ ഡച്ച് സംസാരിക്കുന്നവർക്ക് ഈ ഭാഷ മനസ്സിലാക്കാൻ പ്രയാസമായിരിക്കും.
## ചിത്രമൂല

Durpsuus.jpg|Zeelandic sign in Driewege, "Durpsuus" which is Zeelandic for a Community center.
File:JuunBottienge.jpg|"Juun", Zeelandic for onion(s)


## അവലംബം

## കൂടുതൽ വായനയ്ക്ക്

*
ഉമ രാമകൃഷ്ണൻ

ഇന്ത്യയിലെ പ്രമുഖ വനിതാ പരിസ്ഥിതി ശാസ്ത്രജ്ഞയാണ് ഡോക്ടർ **ഉമ രാമകൃഷ്ണൻ**. ഇംഗ്ലീഷ്:**Uma Ramakrishnan**. 
ബെംഗളൂരുവിലെ ടാറ്റ ഇൻസ്റ്റിറ്റിയൂട്ട് ഓഫ് ഫണ്ടമെന്റൽ റിസർച്ചിലെ നാഷണൽ സെന്റർ ഫോർ ബയളോജിക്കൽ സയൻസിൽ ഗവേഷകകയാണ് ഇവർ.
മറ്റുള്ളവർക്ക് മാതൃകയായി രാജ്യത്തെ സ്വാഭാവിക പൈതൃകം സംരക്ഷിക്കുന്നതിൽ പ്രധാന പങ്കുവഹിച്ച വ്യക്തികൾക്കും സംഘങ്ങൾക്കും നൽകുന്ന പ്രമുഖ പരിസ്ഥിതി പുരസ്‌കാരമായ പാർക്കർ/ജെൻട്രി അവാർഡ് ലഭിച്ച ആദ്യ ഇന്ത്യക്കാരിയാണ് ഉമ. 
ഇന്ത്യയിലെ കടുവ സംരക്ഷണത്തിന് വേണ്ടി പ്രവർത്തിക്കുന്നു. 
പശ്ചിമഘട്ടത്തിലെ ആകാശ ദ്വീപുകളിലുള്ള 23 ഇനം പാടുന്ന പക്ഷികളെക്കുറിച്ച് ഉമ രാമകൃഷ്ണന്റെ നേതൃത്വത്തിലുള്ള സംഘം നാല് വർഷം നീണ്ട ഗവേഷണത്തിലുടെ തയ്യാറാക്കിയ പ്രബന്ധം  ലോകത്തെ ആദ്യത്തെ സയൻസ് ജേണൽ എന്നറിയപ്പെടുന്ന *പ്രൊസീഡിംഗ്‌സ് ഓഫ് റോയൽ സൊസൈറ്റി ബി*യിൽ പ്രസിദ്ധീകരിച്ചിട്ടുണ്ട്. 

## പുരസ്‌കാരങ്ങൾ
* പാർക്കർ/ജെൻട്രി അവാർഡ് - 2016 

## അവലംബം

വർഗ്ഗം:ശാസ്ത്രജ്ഞർ
വർഗ്ഗം:പരിസ്ഥിതി ശാസ്ത്രജ്ഞർ
ഇൻഗ്രിഡ് ബെർഗ്മാൻ

യൂറോപ്പിയൻ സിനിമകളിലും അമേരിക്കൻ സിനിമകളിലും അഭിനയിച്ചഒരു സ്വീഡിഷ് നടിയായിരുന്നു **ഇൻഗ്രിഡ് ബെർഗ്മാൻ** ഇംഗ്ലീഷ്:Ingrid Bergman, ; ( 29 ആഗസ്ത്191529 ആഗസ്ത്1982) . മൂന്ന് ഓസ്കാർ അവാർഡുകളും, രണ്ട് എമ്മി അവാർഡുകളും, നാല് ഗോൾഡൻ ഗ്ലോബ് പുരസ്കാരങ്ങളും,  ബാഫ്റ്റ പുരസ്കാരവും ലഭിച്ചിട്ടുണ്ട്.

കാസബ്ലങ്കയിലെ(1942) ഇത്സാ ലണ്ട്  *[[Notorious (1946 film)|നൊട്ടോറിയസിലെ]]* അലീഷിയ ഹ്യൂബർമാൻ(1946) എന്നീ കഥാപാത്രങ്ങൾ ശ്രദ്ധേയങ്ങളായിരുന്നു.

അമേരിക്കൻ സിനിമകളിൽ അഭിനയം തുടങ്ങുന്നതിനു മുൻപ് സ്വീഡിഷ് ചിത്രങ്ങളിലെ ഏറ്റവും മുൻപന്തിയിൽ നിന്നിരുന്ന നടിയായിരുന്നു ഇങ്രിഡ്. ഇന്റെർമെസ്സോ എന്ന സ്വീഡീഷ് ചലച്ചിത്രത്തിന്റെ പുനർനിർമ്മാണവുമായിട്ടാണ് അമേരിക്കൻ പ്രേക്ഷകർ അവരെ ആദ്യമായി കണ്ടു തുടങ്ങിയത്. ഇൻഗ്രിഡിന്റെ നിർബന്ധത്തിനു വഴങ്ങി  നിർമ്മാതാവ് ഒ. സെൽസ്നീക്ക്, ഇന്റെർമെസ്സോ പുറത്തിറങ്ങുന്നതുവരെ അന്നത്തെ സാധാരണ കരാർ ആയ 7 വർഷത്തിനു പകരം 4 വർഷത്തെ കരാറിലാണ് ഒപ്പ് വപ്പിച്ചത്.

സെൽസ്നിക്കിനു ചില സാമ്പത്തികപരാധീനതകൾ വന്നതോടെ ഇൻഗ്രിഡിനെ മറ്റു സ്റ്റുഡിയോകൾക്ക് വാടകക്ക് കൊടുക്കാൻ നിർബന്ധിതനായി. ഈ കാലഘട്ടത്തിൽ അവർ വിക്റ്റർ ഫ്ലെമിങ്ങ് പിടിച്ച ഡോ. ജെക്കൈൽ ആന്ദ് മി. ഹയ്ഡ് (1941), ഫോർ ഹും തെ ബെൽ റ്റോൾശ്, (1943) ദ ബെൽസ് ഒഫ് സെന്റ് മേരീസ് (1945) എന്നീ സിനിമകളിൽ അഭിനയിച്ചു. ആൽഫ്രഡ് ഹിച്ച്കോക്കിന്റെ സ്പെൽബൗണ്ട്, നോട്ടോറിയസ് എന്നീ സിനിമകളായിരുന്നു സെൽസ്നിക്കിനു വേണ്ടി അഭിനയിച്ച അവസാന ചിത്രങ്ങൾ. ഹിച്ച്കോക്കിനു വേണ്ടി അവസാനമായി അഭിനയിച്ചത് അണ്ടർ കാപ്രിക്കോൺ എന്ന സിനിമയിലുമായിരുന്നു.

ഒരു ദശാബ്ദക്കാലത്തോളം അമേരിക്കൻ സിനിമകളിൽ അഭിനയിച്ച ശേഷം ഇങ്രിഡ് റോബർട്ടോ റൊസ്സെലീനിയുടെ സ്റ്റ്രോംബോളി (1950) എന്ന സിനിമയിൽ അഭിനയിച്ചു. റോസ്സലീനിയുമായി ഈ സമയത്ത് പ്രണയത്തിലായിരുന്നു ഇങ്രിഡ്. പിന്നിട് വിവാഹം ചെയ്തു എങ്കിലും അതുമായി ബന്ധപ്പെട്ട് അമേരിക്കയിൽ വിവാദങ്ങൾ ഉയർന്നതിനാൽ പല വർഷങ്ങൾ അവർക്ക് യൂറോപ്പിൽ തന്നെ കഴിയേണ്ടി വന്നു. ഇതിനുശേഷം ഹോളിവുഡിലേക്കുള്ള തിരിച്ചുവരവിൽ അനസ്താസിയ എന്ന ഹിറ്റ് പടത്തിൽ അഭിനയിച്ചു. ഇതിനു ഇങ്രിഡിനു മികച്ച അഭിനേത്രിക്കുള്ള രണ്ടാമത്തെ ഓസ്കാർ ലഭിക്കുകയുണ്ടായി.

ഇംഗ്മർ ബർഗ്മാൻ സംവിധാനം ചെയ്ത് 1978 ൽ പുറത്തിറങ്ങിയ ഓട്ടം സൊണാറ്റ () ആയിരുന്നു അവരുടെ അവസാന ചലച്ചിത്രം.

## അവലംബം

വർഗ്ഗം:അക്കാദമി പുരസ്കാരം ലഭിച്ചവർ
വർഗ്ഗം:ഇംഗ്ലീഷ് ചലച്ചിത്ര അഭിനേതാക്കൾ
വർഗ്ഗം:1915-ൽ ജനിച്ചവർ
വർഗ്ഗം:ജന്മദിനത്തിൽ മരിച്ചവർ
എയ്ഞ്ചൽസ് ക്യാമ്പ്

**എയ്ഞ്ചൽസ് ക്യാമ്പ്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ കലാവെറാസ് കൌണ്ടിയിൽ സ്ഥിതി ചെയ്യുന്ന ഒരു പട്ടണമാണ്. ഈ പട്ടണം മുമ്പ് എയ്ഞ്ചൽസ് സിറ്റി, കർസൺസ് ക്രീക്ക്, ക്ലീയർലേക്ക് എന്നിങ്ങനെയു അറിയപ്പെട്ടിരുന്നു. കലാവെറാസ് കൌണ്ടിയിലെ ഏകീകരിക്കപ്പട്ടെ ഒരേയൊരു പട്ടണമാണ് എയ്ഞ്ചൽസ് ക്യാമ്പ്. ഈ പട്ടണത്തിലെ ജനസംഖ്യ 2010 ലെ ജനസംഖ്യാ രേഖകൾ പ്രകാരം  3,835 ആയിരുന്നു. സമുദ്രനിരപ്പിൽ 1378 അടി (420 മീ.) ഉയരത്തിലാണ് എയ്ഞ്ചൽസ് ക്യാമ്പ് പട്ടണം നിലനിൽക്കുന്നത്. പ്രശസ്ത അമേരിക്കൻ സാഹിത്യകാരനായ മാർക്ക് ട്വയിൻ തൻറെ ചെറുകഥയായ “ദ സെലിബ്രൈറ്റഡ് ജമ്പിങ്ങ് ഫ്രോഗ് ഓഫ് കലാവെറാസ് കൌണ്ടി” ഈ പട്ടണത്തിലെ പുരാതനമായ എയ്ഞ്ചൽസ് ഹോട്ടലിൽ നിന്നു 1865 ൽ കേട്ട ഒരു കഥയെ ആസ്പദമാക്കി എഴുതിയതാണ്. ഈ സംഭവം ജമ്പിങ്ങ് ഫ്രോഗ് ജൂബിലി എന്ന പേരിൽ ഓരോ വർഷവും മെയ് മാസത്തിൽ കലാവെറാസ് കൌണ്ടിയുടെ കിഴക്കു ഭാഗത്തുള്ള വാർഷിക പ്രദർശന വേദിയിൽ നടത്താറുണ്ട്. ഇതിനാൽ എയ്ഞ്ചൽ ക്യാമ്പ് പട്ടണം ഫ്രോഗ്ടൌൺ എന്ന അപരനാമത്തിലും അറിയപ്പെടുന്നു.

## ഭൂമിശാസ്ത്രം
എയ്ഞ്ചൽസ് ക്യാമ്പ് പട്ടണം സ്ഥിതിചെയ്യുന്ന പ്രദേശത്തിൻറെ അക്ഷാംശ രേഖാംശങ്ങൾ  ആണ്. അമേരിക്കൻ ഐക്യനാടുകളുടെ സെൻസസ് ബ്യാറോയുടെ കണക്കുകൾ പ്രകാരം ഈ പട്ടണത്തിൻറെ ആകെ വിസ്തൃതി  3.6 ചതുരശ്ര മൈലാണ് (9.3 ചതുരശ്ര കിലോമീറ്റർ). ഇതു മുഴുവൻ കരഭൂമിയാണ്. എയ്ഞ്ചൽസ് ക്രീക്ക് അരുവി എയ്ഞ്ചൽസ് ക്യാമ്പ് പട്ടണമദ്ധ്യത്തിലൂടെയാണ് ഒഴുകുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കോസ്മോസ്: എ സ്പേസ്‌ടൈം ഒഡീസി

2014ൽ പുറത്തിറങ്ങിയ ഒരു ശാസ്ത്ര ഡോക്യുമെന്ററി സീരീസാണു കോസ്മോസ്: എ സ്പേസ്‌ടൈം ഒഡീസി.  1980കളിലെ കാൾ സാഗന്റെ  തുടർച്ചയാണിത്. ആസ്ട്രോ ഫിസിസിറ്റായ നീൽ ടൈസണായിരുന്നു പരമ്പരയുടെ അവതാരകൻ.

കാൾ സാഗന്റെ കോസ്മോസിന്റെ അതേ ചട്ടക്കൂടിനെ പിൻപറ്റി 'ഭാവനയുടെ കപ്പലിൽ' 'കോസ്മിക് കലണ്ടറിലെ' സംഭവങ്ങളെ ചുറ്റിക്കാണിക്കുന്ന രീതിയിലാണു ഘടന. 2014 മാർച്ച് 9 മുതൽ ജൂൺ 8 വരെയുള്ള കാലയളവിൽ ഫോക്സ് നെറ്റ്‌വ്വർക്ക്, നാഷണൽ ജ്യോഗ്രഫിക് ചാനൽ എന്നിവയിൽക്കൂടിയായിരുന്നു പ്രക്ഷേപണം. വളരെയധികം നിരൂപക പ്രശംസ നേടിയ സീരീസ് ഐ.എം.ഡി.ബി. ടീവി സീരീസ് ലിസ്റ്റിൽ ആദ്യ പത്തിൽ വരുന്നതാണ്.

## അവലംബം


വർഗ്ഗം:അമേരിക്കൻ ടെലിവിഷൻ പരമ്പരകൾ
കോസ്മോസ്: എ പേഴ്സണൽ വോയേജ്

കാൾ സാഗൻ, ആൻ ഡ്രുയാൻ, സ്റ്റീവ് സോടർ എന്നിവർ ചേർന്ന് 1980കളിൽ പുറത്തിറക്കിയ ഒരു അമേരിക്കൻ ശാസ്ത്ര ഡോക്യുമെന്ററി പരമ്പരയാണ് കോസ്മോസ്: എ പേഴ്സണൽ വോയേജ്. കാൾ സാഗൻ തന്നെ അവതാരകനായ ഇട്ഠിൽ പ്രപഞ്ചോത്പത്തി മുതൽ മനുഷ്യന്റെ ഇന്നത്തെ ജീവിതം വരെയുള്ള വിവിധങ്ങളായ വിഷയം പരമ്പരമ്പരയിൽ കൈകാര്യം ചെയ്യുന്നുണ്ടു്. 'ഭാവനയുടെ കപ്പലിൽ' കയറ്റി 'കോസ്മിക് കലണ്ടറിന്റെ' പല സംഭവങ്ങളെ കാട്ടിത്തരുന്ന വിധത്തിലാണു ഘടന. 2014ൽ ഇതിന്റെ തുടർച്ചയായി നീൽ ടൈസൺ അവതാരകനായി കോസ്മോസ്: എ സ്പേസ്‌ടൈം ഒഡീസി‎‎ എന്ന പരമ്പര പുറത്തിറങ്ങിയിരുന്നു.

അറുപതു രാജ്യങ്ങളിലായി 50 കോടിയോളം ആൾക്കാർ ഇതു കണ്ടിട്ടുള്ളതായി കരുതുന്നു. ഇന്നും ലോകത്തേറ്റവും കാണപ്പെടുന്ന ഡോക്യുമെന്ററി പരമ്പരകളിലൊന്നാണ് ഇത്.

## അവലംബം


വർഗ്ഗം:അമേരിക്കൻ ടെലിവിഷൻ പരമ്പരകൾ
വലിയ മത്തി

കടൽ വാസിയായ ഒരു മൽസ്യമാണ് **വലിയ മത്തി ** അഥവാ **Deepbody Sardinella (Indian Sprat). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
ക്ലൂപ്പൈഡേ (Clupeidae) കുടുംബത്തിൽപ്പെട്ട മൽസ്യമാണ് ഇവ.

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
സാക്രമെൻറൊ നദി

**സാക്രമെൻറൊ നദി**, അമേരിക്കൻ ഐക്യനാടുകളിലെ വടക്കൻ കാലിഫോർണിയിലുള്ള ഒരു പ്രധാന നദിയാണ്. ഇത് കാലിഫോർണിയ സംസ്ഥാനത്തെ ഏറ്റവും വലയി നദിയുമാണ്.  ക്ലാമത്ത് മലനിരകളിൽനിന്നുത്ഭവക്കുന്ന ഈ നദി, 400 മൈൽ (604 കിലോമീറ്റർ തെക്കു ദിക്കിലേയ്ക്കൊഴുകി സാക്രമെൻറൊ-സാൻ ജോക്വിൻ അഴിമുഖത്തും സാൻ ഫ്രാൻസിസ്കോ ഉൾക്കടലിലുമെത്തിച്ചേരുന്നു. ഈ നദിയുടെ നീർവാർച്ചാപ്രദേശം 19 കാലിഫോർണിയൻ കൌണ്ടികളിലായി ഏകദേശം 26,500 സ്ക്വയർ മൈൽ (69,000 km2) പ്രദേശത്ത് പരന്നുകിടക്കുന്നു.

വിശാലമായ സാക്രമെൻറൊ നദീതട പ്രദേശം ഒരിക്കൽ മത്സ്യങ്ങളാലും മറ്റു ജലജീവികളാലും സമൃദ്ധമായിരുന്നു. പ്രത്യേകിച്ച് ഈ നദീമേഖലയിൽ കണ്ടുവന്നിരുന്ന ചിനൂക്ക് സാൽമൺ മത്സ്യങ്ങൾക്ക് പേരുകേട്ടതായിരുന്നു ഈ നദി. 12,000 വർഷങ്ങൾക്കു മുമ്പുതന്നെ ഈ നദീതടത്തിലെ സമ്പന്നമായ പ്രകൃതിവിഭവങ്ങളെ ആശ്രയിച്ച് മനുഷ്യൻ ജീവിച്ചിരുന്നു. കാലിഫോർണിയയിൽ തദ്ദേശീയ ഇന്ത്യൻ വർഗ്ഗക്കാർ തിങ്ങിപ്പാർത്തിരുന്ന പ്രദേശമായിരുന്നു ഈ നദീതടം. പുരാതനകാലം മുതൽക്കുതന്നെ ഈ നദി ഗതാഗതത്തിനും വാണിജ്യങ്ങൾക്കുമുള്ള പാതയായി ഉപയോഗിച്ചിരുന്നു. നൂറുകണക്കിന് തദ്ദേശീയ ഗോത്രവർഗ്ഗങ്ങൾ പ്രാദേശികമായ ആചാരാനുഷ്ടാനങ്ങൾ അനുവർത്തിച്ച് സാക്രമെന്റൊ താഴ്‍വരയിൽ അധിവസിച്ചിരുന്നു. 1700 കളിലാണ് യൂറോപ്യൻ പര്യവേക്ഷകർ ഈ മേഖലയിലെത്തിച്ചേരുന്നത്. സ്പാനീഷ് പര്യവേക്ഷകനായ ഗബ്രിയേൽ മൊറാഗയാണ് നദിയ്ക്ക് “റിയോ ഡി ലോസ് സാക്രമെൻറോസ്” എന്ന് 1808 ൽ പേരു നൽകിയത്. ഈ പേരു ലോപിക്കുകയും ആംഗലേയത്തിലായപ്പോൾ “സാക്രമെൻറൊ” എന്നാവുകയും ചെയ്തു.

പത്തൊമ്പതാം നൂറ്റാണ്ടിൽ സാക്രമെൻറൊ നദിയുടെ ഒരു പോഷകനദിയിൽ സ്വർണ്ണനിക്ഷേപം കണ്ടുപിടിക്കപ്പെട്ടു. ഇത് കാലിഫോർണിയ ഗോൾഡ് റഷിനു കാരണായിത്തീർന്നു. ഇക്കാലത്ത് മറ്റു മേഖലകളിൽനിന്നും ജനങ്ങൾ ഇവിടേയ്ക്ക് ഒഴുകിയെത്തുകയും ചെയ്തു. കരമാർഗ്ഗമുള്ള നടത്താരകളായ കാലിഫോർണിയ ട്രെയിൽ, സിസ്കിയൂ ട്രെയിൽ എന്നിവ വഴി ആയിരക്കണക്കിനു ഖനിജാന്വേഷകർ സ്വർണ്ണഖനികളിലേയ്ക്ക് എത്തിച്ചേർന്നു. നൂറ്റാണ്ടിൻറെ അവസാനപാദത്തിൽ മേഖലയുടെ സാമ്പത്തികാഭിവൃദ്ധി ഖനനത്തെ മാത്രം ആശ്രയിച്ചായിരുന്നു. പിന്നീടുള്ള കാലങ്ങളിൽ അനേകം കുടിയേറ്റക്കാർ കൃഷി, മേച്ചിൽ പ്രദേശങ്ങളുമായി ബന്ധപ്പെട്ട തൊഴിലുകളിലും വ്യാപൃതരായി. ജനബാഹുല്യമുള്ള വിവിധ സമൂഹങ്ങൾ സാക്രമെൻറൊ നദിയ്ക്കു സമാന്തരമായി സംസ്ഥാന തലസ്ഥാനമായ സാക്രമെൻറൊ ഉൾപ്പെടെയുള്ള ഏതാനും പട്ടണങ്ങൾ സ്ഥാപിക്കുകയും ചെയ്തു. വർദ്ധിച്ച തോതിലുള്ള ഖനന പ്രവർത്തനങ്ങളും കാർഷികവൃത്തിയും കാരണമായി സാക്രമെൻറൊ നദി ഇക്കാലത്ത് മലിനമാക്കപ്പെട്ടു. 1950 കൾ മുതൽ നദീതടമേഖലയിൽ ഒട്ടനവധി ജലവൈദ്യുത പദ്ധതികൾ നിലവിൽവന്നു. ഇക്കാലത്ത് പ്രധാനദിയിലും പോഷകനദികളിലുമായി അനേകം അണക്കെട്ടുകൾ നിലനില്ക്കുന്നു. കനാലുകൾ വഴി മദ്ധ്യ, തെക്കൻ കാലിഫോർണി മേഖലകളിലെ വിശാലമായ മേഖലകളിലാകെ ഈ നദിയിൽ നിന്നു ജലസേചനം നടത്തുന്നു. രാജ്യത്തിൻരെ പ്രധാന കാർഷികമേഖല ഈ പ്രദേശത്താണ്. കാലിഫോർണിയയിലെ ജനസംഖ്യയിലെ പാതിയോളം പേർക്ക് ഈ നദിയിലെ ജലം ഉപയോഗപ്പെടുത്തുവാൻ സാധിക്കുന്നു.  നദീ മേഖലയിലെ മനുഷ്യൻറെ അനിയന്ത്രിമായ ഇടപെടലുകളും പരിഷ്കാരങ്ങളും നദീ നടത്തിന്റെ സ്വാഭാവിക ആവാസവ്യവസ്ഥയ്ക്ക് ദോഷകരമായി ഭവിക്കുകയും ഒരിക്കൽ സമൃദ്ധമായിരുന്ന നദിയിലെ മത്സ്യസമ്പത്ത് നാശോന്മുഖമാകുകയും ചെയ്തു.

## അവലംബം

വർഗ്ഗം:അമേരിക്കയിലെ നദികൾ
വാടുസ്

ലിക്റ്റൻ‌സ്റ്റൈൻ രാജ്യത്തിന്റെ തലസ്ഥാനമാണ് വാടുസ് (/fɑːˈduːts/;  or ).റൈൻ നദിയുടെ തീരത്ത് സ്ഥിതി ചെയ്യുന്ന നഗരത്തിൽ, 2009 ലെ കണക്കു പ്രകാരം ജനസംഖ്യ 5100 ആണ്. 

## സമ്പത്തും, ഗതാഗതവും
ഒരു എയർ പോർട്ടോ റെയിൽവെ സ്റ്റേഷനോ ഇല്ലാഞ്ഞിട്ടു പോലും ടൂറിസം വരുമാനം ധാരാളം ലഭിക്കുന്ന രാജ്യമാണ് വാടുസ്

ഏറ്റവും അടുത്ത റെയിൽവെ സ്റ്റീഷൻ ഷ്ക്കാൻ ടൗണിൽ സ്ഥിതി ചെയ്യുന്ന ഷ്ക്കാൻ-വാടുസ് സ്റ്റേഷൻ ആണ്. പക്ഷെ അധിക ട്രെയിനുകളും ഇവിടെ നിർത്താറില്ല. സ്വിട്സര്ലാണ്ടിൽ നിന്നും ഓസ്ട്രിയയിലേക്ക് പോവുന്ന ചില ലോക്കൽ ട്രെയിനുകൾ ഒഴികെ. പക്ഷെ അടുത്തുള്ള ബക്സ്,സർഗൻസ്, മുതലായ സ്റ്റേഷനിലേക്ക് ബസ് സർവീസുകൾ ലഭ്യമാണ്.

ഏറ്റവും അടുത്ത എയർപോർട്ട് സൂറിച്ച് ആണ്. 120 കി.മീ (393,701 അടി) ദൂരത്തു സ്ഥിതി ചെയ്യുന്നു. കാറിൽ രണ്ടര മണിക്കൂറും ട്രെയിനിൽ രണ്ടു മണിക്കൂറും യാത്രാ സമയം

## Gallery

File:Formal gardens in Vaduz, Liechtenstein.JPG|Formal gardens in central Vaduz
File:Rathaus-Vaduz-Li.jpg|Rathaus
File:Government House of Liechtenstein in Vaduz 2.jpg|Government Building of Liechtenstein
File:Kunstmuseum Liechtenstein, Vaduz.jpg|Town centre (here with Kunstmuseum Liechtenstein)
File:St. Florin.jpg|Cathedral of St. Florin
File:viewFromVaduzCastle.jpg|Vaduz Castle overlooking the city
File:Overlooking Vaduz.jpg|Overlooking the city from near Vaduz Castle


## അവലംബം, കുറിപ്പുകൾ

വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ലിക്റ്റൻ‌സ്റ്റൈൻ
ദ സെയിൽസ്‌മാൻ (2016ലെ ചലച്ചിത്രം)

2016 ൽ പുറത്തിറങ്ങിയ ഇറാനിയൻ ചലച്ചിത്രമാണ് **ദ സെയിൽസ്‍മാൻ**( The Salesman (പേർഷ്യൻ: فروشنده). അസ്ഗർ ഫർഹാദി സംവിധാനം ചെയ്ത ഈ ചിത്രത്തിന് 2017 ൽ മികച്ച വിദേശ ചിത്രത്തിനുള്ള ഓസ്കാർ ലഭിച്ചിരുന്നു. 2016 ലെ കാൻസ് ചലച്ചിത്രമേളയുടെ മത്സര വിഭാഗത്തിലും ചിത്രം പ്രദർശിപ്പിച്ചിരുന്നു. കാൻസ് ചലച്ചിത്ര മേളയിൽ ഷഹാബ് ഹൊസൈൻ മികച്ച അഭിനേതാവിനുള്ള പുരസ്കാരവും അസ്ഗർ ഫർഹാദി മികച്ച തിരക്കഥക്കുള്ള പുരസ്കാരവും നേടിയിരുന്നു. 89ാമത് അക്കാദമി അവാർഡുകളിൽ മികച്ച വിദേശഭാഷാ ചിത്രത്തിനുളള അവാർഡാണ് ഈ ചിത്രത്തിന് ലഭിച്ചത്.ദോഹ ഫിലിം ഇൻസ്റ്റിറ്റിയൂട്ടാണ് ചിത്രത്തിന്റെ നിർമ്മാണത്തിന് ധനസഹായം നൽകിയത്.

## ഇതിവൃത്തം
*[[ആർതർ മില്ലർ|ആർതർ മില്ലറുടെ]] '[[ഡെത്ത് ഓഫ് എ സെയിൽസ്മാൻ]]' എന്ന നാടകത്തിലെ പ്രധാന കഥാപാത്രങ്ങളെ അവതരിപ്പിക്കുന്ന നവ ദമ്പതികളായ ഇമാദിന്റെയും റാണയുടെയും കഥയാണിത്. നേരത്തെ ഒരു വേശ്യ താമസിച്ചിരുന്ന അപ്പാർട്മെന്റിലേക്ക് താമസം മാറുന്നതോടെ അവരുടെ വ്യക്തിബന്ധങ്ങളിൽ വിള്ളലുണ്ടാകുന്നു. *

## അഭിനേതാക്കൾ
* ഷഹാബ് ഹൊസൈനി - ഇമാദ്  
*  തരാനെ അലിദൂസ്തി - റാണ
*  ബാബക് കരീമി

## പ്രസിഡന്റ് ട്രംപിന്റെ കുടിയേറ്റ നിരോധന വിവാദം
ഏഴ് മുസ്ലീം രാഷ്ട്രങ്ങളിൽ നിന്നുള്ളവർക്ക് യാത്രാവിലക്ക് ഏർപ്പെടുത്താനുള്ള അമേരിക്കൻ പ്രസിഡന്റ് ഡൊണാൾഡ് ട്രംപിന്റെ തീരുമാനത്തിൽ പ്രതിഷേധ സൂചകമായി ഓസ്‌കാർ പുരസ്‌കാര ചടങ്ങിൽ താൻ പങ്കെടുക്കില്ലെന്ന് സെയിൽസ്മാനിലെ നായിക   തരാനെ അലിദൂസ്തി ട്വീറ്റ് ചെയ്തിരുന്നു.

സെയിൽസ്മാന്റെ സംവിധായകൻ അസ്ഗർ ഫർഹാദി, ഏഴ് മുസ്ലീം രാഷ്ട്രങ്ങളിൽ നിന്നുള്ളവർക്ക് യാത്രാവിലക്ക് ഏർപ്പെടുത്താനുള്ള ട്രംപിന്റെ തീരുമാനത്തിൽ പ്രതിഷേധിച്ച് ഒാസ്‌കർ ചടങ്ങ് ബഹിഷ്‌കരിച്ചു. മറ്റ് ആറ് രാജ്യങ്ങളോടും ഐക്യദാർഢ്യം പ്രഖ്യാപിച്ചാണ് താൻ ചടങ്ങ് ബഹിഷ്‌കരിക്കുന്നതെന്ന് അദ്ദേഹം സന്ദേശത്തിൽ പറഞ്ഞു. അമേരിക്കയും അമരിക്കയുടെ ശത്രുക്കളും എന്ന നിലയിൽ ലോകത്തെ വിഭജിക്കുന്നത് ഭയം ജനിപ്പിക്കാനേ സഹായിക്കൂവെന്നാണ് ഫർഹാദിയുടെ നിലപാട്.  

## അംഗീകാരങ്ങൾ

## അവലംബം

## പുറം കണ്ണികൾ
* 
* 
* ''The Salesman'' at Cineuropa
* 
വർഗ്ഗം:ഫ്രഞ്ച് ചലച്ചിത്രങ്ങൾ
വർഗ്ഗം:മികച്ച വിദേശ ഭാഷാ ചലച്ചിത്രത്തിനുള്ള അക്കാദമി പുരസ്കാരം നേടിയ ചിത്രങ്ങൾ
വർഗ്ഗം:2016-ൽ പുറത്തിറങ്ങിയ ഇറാനിയൻ ചലച്ചിത്രങ്ങൾ
ഭാവന രാധാകൃഷ്ണൻ

ഒരു കർണ്ണാടക സംഗീതജ്ഞയും മലയാളി പിന്നണി ഗായികയുമാണ് **ഭാവന രാധാകൃഷ്ണൻ**. കളിയാട്ടത്തിലെ 'എന്നോടെന്തിനീ പിണക്കം' എന്ന ഗാനത്തിനു ഇവർക്ക് 1997ൽ മികച്ച ഗായകർക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചു.
കേരള സർവ്വകലാശാലയിൽ നിന്നും സംഗീതത്തിൽ ഡോക്ടറേറ്റ് നേടിയ ഭാവന, നിലവിൽ കൊല്ലം എസ്.എൻ. കോളേജിൽ അസോസിയേറ്റ് പ്രഫസറായി ജോലി നോക്കുന്നു.

## അവലംബം


വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മികച്ച ഗായികയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1961-ൽ ജനിച്ചവർ
വർഗ്ഗം:വനിതാ കർണ്ണാടകസംഗീതജ്ഞർ
ഡോള ബാനർജി

ലോക ചാമ്പ്യൻഷിപ്പ് നേടുന്ന ആദ്യത്തെ ഇന്ത്യൻ അമ്പെയ്തുകാരിയാണ് **ഡോള ബാനർജി**. ഇംഗ്ലീഷ്: **Dola Banerjee** :ബംഗാളി: () (ജനനം 2 June 1980) 

## ജീവിതരേഖ
### ആദ്യകാലം
അശോക ബാനർജിയുടേയും കല്പന ബാനർജിയുടെയും മകളായി ബംഗാളിലെ ബാരാനഗറിൽ 1980 ജൂൺ 2 നു ജനിച്ചു. വിദ്യാഭ്യാസം ബാരാനഗറിലെ രാജ്‌കുമാരി ഹൈസ്കൂളിലായിരുന്നു. 9 വയസ്സുള്ളപ്പോൾ തന്നെ അമ്പെയ്തു പരിശീലന കളരിയിൽ ചേർന്നു   ജാംഷെഡ്പൂരിലെ ടാറ്റാ അമ്പെയ്ത്ത് അക്കാഡമിയിലായിരുന്നു പരിശീലനം. 

ഇളയ സഹൊദരൻ രാഹുൽ ബാനർജിയും ഒരു അമ്പെയ്ത് താരമാണ്. ഷാൻ  സാഗരിക എന്നറിയപ്പെടുന്ന ഗായകർ ഡോളയുടെ ബന്ധുക്കളാണ് ദേശീയ മത്സരങ്ങളിൽ പങ്കെടുക്കാൻ തുടങ്ങിയതു മുതൽ ഇന്ത്യയിലെ പ്രമുഖസ്ഥാനത്തായിരുന്നു ഡോള.

## കായിക ജീവിതം

### ദേശീയം
1999ൽ ഷില്ലോങ്ങിൽ വച്ചു നടന്ന ടൂർണമെന്റിൽ ദേശീയ ചാമ്പ്യനായി. 2001 ൽ അമരാവതിയിൽ വച്ചു നടന്ന ദേശീയ ചാമ്പ്യൻഷിപ്പിൽ റികർവ് ഇനത്തിൽ വ്യക്തിഗത സ്വർണ്ണം നേടി. 2002 ലെ ദേശീയ ചാമ്പ്യൻഷിപ്പിൽ ഇത് രണ്ട് സ്വർണ്ണമായി. 2007 ൽ വിജയവാഡയിൽ നടന്ന ദേശീയ ചാമ്പ്യൻഷിപ്പിലും സ്വർണ്ണം നേടി 

### അന്തർദേശീയം
ആദ്യത്തെ അന്തർദേശീയ പ്രകടനം സാൻഡിയാഗോവിൽ വച്ച് 1996ൽ നടന്ന യൂത്ത് ലോക ചാമ്പ്യൻഷിപ്പിലായിരുന്നു.

2004 ലെ ഏഥൻസ് ഒളിമ്പിക്സിൽ പങ്കെടുത്തു 52 ആം സ്ഥാനം നേടി. ആദ്യറൗണ്ടിൽ തന്നെ ലോക 52 ആം സ്ഥനക്കാരിയായ കിർസ്റ്റിൽ ഴാൻ ലൂയീസുമായി 14-131 ൽ പൊരുതി തോറ്റു. 8 ആം സ്ഥാനം നേടിയ ഇന്ത്യൻ ടീം ഇനത്തിലും ഡോള പങ്കെടുത്തു.   

എന്നാൽ  മികച്ച പ്രകടനത്തിലൂടെ ന്യൂയോർക്കിൽ നടന്ന ലോക ഔട്ട്ഡോർ അമ്പെയ്ത് ചാമ്പ്യൻഷിപ്പ് മത്സരത്തിൽ സ്വർണ്ണം നേടുകയും അതിലൂടെ ചരിത്രം സൃഷ്ടിക്കുകയും ചെയ്തു. 2005 മാഡ്രിഡിൽ നടന്ന ലോക ടീം ഇനത്തിൽ 4-ആം സ്ഥാനത്തെത്തി. 

2005ൽ ടർക്കിയിലെ അന്റാല്യയിൽ നടന്ന ഗോൾഡൻ ആരോ ഗ്രാൻഡ്പ്രി ചാമ്പ്യൻഷിപ്പിൽ സ്വർണ്ണമെഡൽ നേടി. ഫൈനൽ റൗണ്ടിൽ ഉക്രെയിന്റെ തത്യാന ഡോറോക്കോവയെയാണ് ഡോള പരാജയപ്പെടുത്തിയത് . യൂറൊപ്യൻ ഗ്രാൻപ്പ്രിയിലും ഡോള സ്വർണ്ണം നേടുകയുണ്ടായി. തുടർന്ന് അന്റല്യയിൽ വച്ചു തന്നെ നടന്ന ലോകകപ്പിൽ സൗത്ത് കൊറിയയുടെ യു മി കിം 1009-104 നു ഡോളയെ രണ്ടാം സ്ഥാനത്താക്കി. അന്ന് ടീം ഇനത്തിൽ ഇന്ത്യ 4-ആം സ്ഥാനം നേടിയിരുന്നു.  

2006 ലെ സാഫ് ഗെയിംസിൽ സ്വർൺപ്പതക്ക ജേതാവായി 
2007ൽ ഇംഗ്ലണ്ടിലെ ഡോവറിൽ നടന്ന മെറ്റെക്സാൻ ലോക അമ്പെയ്തുചാമ്പ്യൻഷിപ്പിലെ നാലാം പാദത്തിൽ വ്യക്തിഗത സ്വർണ്ണമെഡൽ നേടി. ഇതോടെ ഡോളക്ക് 2007 ൽ ദുബായിൽ വച്ച് നടന്ന ലോക ചാമ്പ്യൻഷിപ്പിൽ ഇടം ലഭിച്ചു. നാലു പാദങ്ങളിലെയും ജേതാക്കൾ മാറ്റുരക്കുന്ന സ്ഥലമാണ് ലോക ചാമ്പ്യൻഷിപ്പ്. . ദുബായിൽ വച്ച് നടന്ന ലോക ചാമ്പ്യൻഷിപ്പിലെ വ്യക്തിഗത റീകർവ് അമ്പെയ്ത് ഇനത്തിൽ ഡോള ജേതാവായി  ചരിത്രം സൃഷ്ടിച്ചു. 2007 ൽ ജർമനിയിലെ ലെയ്പിഗിൽ നടന്ന ലോക ചാമ്പ്യൻഷിപ്പിൽ ആറാം സ്ഥാനം കൊണ്ട് തൃപ്തിപ്പെടേണ്ടിവന്നു.  

2005-ൽ അർജ്ജുന പുരസ്കാരം നൽകി രാജ്യം ആദരിച്ചു. അമ്പെയ്തിൽ അർജുന ലഭിക്കുന്ന രണ്ടാമത്തെ വനിതാ കായികതാരമായിരുന്നു ഡോള. 2008 ബെയ്ജിങ്ങ് സമ്മർ ഒളിമ്പിക്സിൽ 

ഡോളക്ക് കാര്യമായ നേട്ടമൊന്നുമുണ്ടാക്കാൻ കഴിഞ്ഞില്ല. 
 2010 ഡൽഹി കോമ്മണ് വെൽത് ഗെയിംസ് മത്സരങ്ങളിൽ ടീം റീകർവ് ഇനത്തിൽ ദീപിക കുമാരിയും ബൊംബയാല ദേവിയുമായി ചേർന്ന് സ്വർണ്ണപ്പതകം നേടി.  വ്യക്തിഗത ഇനത്തിൽ വെങ്കല മെഡൽ ജേതാവായി.

## പുരസ്കാരങ്ങൾ

2005 ൽ അർജ്ജുന അവാർഡ് നൽകി രാജ്യം ആദരിച്ചു.  

## റഫറൻസുകൾ

വർഗ്ഗം:അമ്പെയ്ത്തുകാർ
വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:ലോകചാമ്പ്യന്മാർ
വർഗ്ഗം:ബംഗാളി കായികതാരങ്ങൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:സ്ത്രീകൾ
വർഗ്ഗം:വനിതാകായികതാരങ്ങൾ
വർഗ്ഗം:1980-ൽ ജനിച്ചവർ
പ്രിയദർശിനി ശ്യാംസുന്ദർ

ന്യൂയോർക്കിലെ ബ്രൂക്കിലിനിൽ സ്ഥിരതാമസമാക്കിയിട്ടുള്ള ഇന്ത്യൻ ഗായികയും അഭിനേത്രിയും കായികതാരവും സാമൂഹികപ്രവർത്തകയുമാണ് **പ്രിയദർശിനി ശ്യാംസുന്ദർ**. ഇംഗ്ലീഷ്: **Priyadarshini Shyamsunder**. ഹിമാലയത്തിൽ വച്ച് നടത്തിയ 100 മൈൽ അൾട്രാ മരത്തൺ പൂർത്തിയാക്കിയ ഏക ഇന്ത്യൻ വനിതാ താരവും,  23 വയസ്സിൽ, ഏറ്റവും പ്രായം കുറഞ്ഞ വനിതയുമായി പ്രിയദർശിനി. വിൻഡ്ചേസേർസ് എന്ന പേരിൽ അൾട്രാമാരത്തണുകൾ നടത്തുന്ന ഒരു സ്ഥാപനത്തിന്റെ ഉടമയാണിവർ. നിരവധി ഹിന്ദി സിനിമകളിൽ പാടിയിടുള്ള അവർ അടുത്തിടെ ദ ലെറ്റേർസ് എന്ന സിനിമയിൽ അഭിനയിക്കുകയും ചെയ്തിട്ടുണ്ട്.  ശാസ്ത്രജ്ഞനും സംഗീതജ്ഞനുമായ റോയ് വൂട്ടൻ ആരംഭിച്ച ബ്ലാക് മൊസാർട്ട് എൻസെംബ്ല് എന്ന സംഗീതസംഘത്തിലെ അംഗമാണ്.  
## ജീവിതരേഖ
മഹാരാഷ്ട്രയിലെ മുംബയിൽ 1983 ഡിസംബർ 25 നാണ് പ്രിയദർശിനി ജനിച്ചത്. 

### സംഗീതജീവിതം
ചെറുപ്പത്തിൽ തന്നെ ഹിന്ദുസ്ഥാനി സംഗീതം പഠിച്ചു. മേനെ പ്യാർ ക്യോം കിയാ, ഡി കമ്പനി. ഡാർലിങ്ങ് എന്നീ സിനിമകളിൽ ഗാനം ആലപിച്ചിട്ടുണ്ട്.  നൂറോളം ടെലിവിഷൻ-റേഡിയോ പരസ്യങ്ങൾക്കായി പ്രിയ പാടിയിട്ടുണ്ട്. നിരവധി പ്രശസ്തരായ സംഗീതജ്ഞർക്കൊപ്പം പ്രവർത്തിച്ചിട്ടുള്ള പ്രിയ ഇപ്പോൾ കാർഷ് കലേ, ദ എപ്പിക്കോറസ്, ഹൗസ് ഓഫ് വാട്ടേർസ് എന്നീ ഗായക സംഘങ്ങളുടെ മുൻ നിര ഗായികയാണ്. പേൾ ജാം, റൊയ് ഫൂച്ചർമാൻ വൂട്ടൻ, ജെഫ് ഗോഫ്ഫിൻ, ഫിലിൽ ലാസ്സിറ്റെർ, ലൂയി ബാങ്സ്, ഷേസ് ഷാനഹൻ, ജേക് ഷിമബുകുരു, ആലം ഖാൻ, മാക്സ് സീടീ തുടങ്ങിയവ സംഗീതജ്ഞരുമായി പ്രവർത്തിച്ചിട്ടുണ്ട്. 

### സമൂഹികപ്രവർത്തനം
മാതാപിതാക്കൾക്കൊപ്പം ജനരക്ഷിത എന്ന പേരിൽ സന്നദ്ധ സംഘടന നടത്തുന്നുണ്ട്.  കാൻസർ ബാധിതരായ കുട്ടികൾക്ക് കുറഞ്ഞ ചിലവിൽ ചികിത്സ ലഭ്യമാക്കാൻ പ്രിയ 15 വയസ്സുമുതലേ മതാപിതാക്കൾക്കൊപ്പം പ്രവർത്തിക്കുന്നു. ജന രക്ഷിത ഇതുവരെ 3500 ഓളം രോഗികൾക്ക് ആശ്വാസമായിട്ടുണ്ട്.   2004 സുനാമി പ്രളയത്തിനുശേഷം തമിഴ്നാട്ടിൽ സുനാമി ബാധിത പ്രദേശത്തേക്ക് താൽകാലിക താമസം മാറ്റുകയും പ്രശ്നബാധിതരെ പുനരധിവസിക്കാനായി പ്രയത്നിക്കുകയും ചെയ്തു. 

### കായികരംഗം
2011 ൽ ഹിമാലയത്തിൽ വച്ച് നടത്തിയ 100 മൈൽ അൾട്രാ മരത്തൺ പൂർത്തിയാക്കിയ ഏക ഇന്ത്യൻ വനിതാ താരവും,  23 വയസ്സിൽ, ഏറ്റവും പ്രായം കുറഞ്ഞ വനിതയുമായി പ്രിയദർശിനി. വിൻഡ്ചേസേർസ് എന്ന പേരിൽ അൾട്രാമാരത്തണുകൾ നടത്തുന്ന ഒരു സ്ഥാപനത്തിന്റെ ഉടമയാണിവർ. സന്ദക്ഫു എന്ന പേരിൽ നിരവധി അൽട്രാമാരത്തണുകൾ അവർ നടത്തുകയും പങ്കെടുക്കുകയും ചെയ്തിട്ടുണ്ട്. 

## പുറത്തേക്കുള്ള കണ്ണികൾ
# ജനരക്ഷിത http://www.janarakshita.org/ 
# ഹൗസ് ഓഫ് വാട്ടേഴ്സ് https://www.houseofwaters.com/
# സ്വന്തം വെബ്സൈറ്റ് https://priyadarshini.com/bio 
# വിൻഡ് ചേസേഴ്സ്  http://www.thewindchasers.com/

## റഫറൻസുകൾ

വർഗ്ഗം:സ്ത്രീകൾ
വർഗ്ഗം:ഗായകർ വംശീയത തിരിച്ച്
വർഗ്ഗം:സാമൂഹ്യപ്രവർത്തകർ
വർഗ്ഗം:കായികതാരങ്ങൾ
വർഗ്ഗം:ഇന്ത്യക്കാർ
വർഗ്ഗം:മഹാരാഷ്ട്ര
സെത്ത്

പുരാതന ഈജിപ്ഷ്യൻ വിശ്വാസപ്രകാരം മരുഭൂമി, കൊടുങ്കാറ്റ്, അവ്യവസ്ഥ, അക്രമം, വിദേശികൾ എന്നിവയുടെ അധിപദേവനാണ് **സെത്ത്** അഥവാ **സെറ്റ്** (ഇംഗ്ലീഷ്: Set /sɛt/ or Seth (/sɛθ/; also spelled Setesh, Sutekh, Setekh, or Suty) പ്രാചീന ഗ്രീസിൽ, സെത്ത് ദേവൻ സേത്ത് (*Sēth* (Σήθ)) എന്ന് അറിയപ്പെട്ടിരുന്നു. നിഷേധാത്മക മായ കാര്യങ്ങളുടെ ദേവനാണെങ്കിൽകൂടിയും സേത്തിന് ഈജിപ്ഷ്യൻ ഐതിഹ്യത്തിൽ വളരെ പ്രമുഖമായ സ്ഥാനംതന്നെയാണ് ഉണ്ടായിരുന്നത്. സൂര്യദേവനായ റാ,  അപേപ് സർപ്പത്തെ പ്രതിരോധിക്കുന്നതിനുവേണ്ടി തന്റെ സൗരകപ്പലിൽ സേത്തിനെയാണ് നിയമിച്ചത്. അനുരജ്ഞനപ്പെടുന്ന യോദ്ധാവ് എന്ന നിലയിലും സെത്തിന് വളരെ നിർണ്ണായകമായ സ്ഥാനമാണുള്ളത് മരുഭൂമിയിലെ ചുവന്നമണ്ണിന്റെ ദേവനായി സെത്തിനെ കരുതിയിരുന്നു.

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
പത്തില തോരൻ

കർക്കിടകമാസത്തിലെ ഔഷധക്കഞ്ഞിയോടൊപ്പം കഴിക്കാനുള്ള ഒരു കൂട്ടാനാണ് പത്തിലത്തോരൻ. പത്തു ഇലകൾ ചേർത്തുണ്ടാക്കുന്ന ഈ തോരന് പല കൂട്ടുകളുണ്ട്. പത്തിലത്തോരൻ ഉണ്ടാക്കാനുപയോഗിക്കുന്ന ഇലകൾ താഴെ പറയുന്നവയാണ് .

ചുവന്ന ചീര, പച്ചച്ചീര, മുള്ളൻചീര, സാമ്പാർ ചീര, തഴുതാമയില, പയറില, കുമ്പളത്തില, തകരയില, കാട്ടുതാൾ, കുളത്താൾ, മത്തന്റെ തളിരില, കോവലില, ചേമ്പില, ചേനയില.മുരിങ്ങ ഇല കർക്കിടക മാസം ഉപേക്ഷിക്കുന്നത് ആണ് നല്ലത് 

## ഉണ്ടാക്കുന്ന വിധം
ഇവയിൽ നിന്നും ഏതെങ്കിലും പത്തെണ്ണം തിരഞ്ഞെടുക്കുക. ഓരോന്നും തുല്യമായ അളവിൽ ഓരോ പിടി വീതം എടുത്താൽ മതി .
ഈ ഇലകളെല്ലാം കഴുകി വൃത്തിയാക്കിയശേഷം ചെറുതായി അരിഞ്ഞെടുക്കുക . 
കുറച്ചു തേങ്ങയും കാന്താരിമുളകും വെളുത്തുള്ളിയും  ജീരകവും കൂടി  ചതച്ചെടുക്കുക.

വെളിച്ചെണ്ണയിൽ കടുകും മുളകും കറിവേപ്പിലയും കുറച്ചു ഉഴുന്നുപരിപ്പും ഇട്ടുമൂപ്പിച്ച ശേഷം  ഇതിലേയ്ക്ക് ഇലകൾ അരിഞ്ഞതും മഞ്ഞൾപ്പൊടിയും ചേർത്ത് ഇളക്കി, ചെറുതീയിൽ കുറച്ചുനേരം അടച്ചുവയ്ക്കുക. ഇതിലേക്ക് വെള്ളം ഒഴിയ്ക്കേണ്ട ആവശ്യമില്ല.
ഇനി തുറന്നുനോക്കിയാൽ ഇലയിലെ വെള്ളമൊക്കെ വറ്റി പകുതിയായി ചുരുങ്ങിയിരിയ്ക്കുന്നതു കാണാം. ഉപ്പ് ഈ സമയത്ത് ചേർത്താൽ മതി. ഇലയുടെ അദ്യത്തെ അളവുപ്രകാരം ചേർത്താൽ ഒരുപക്ഷേ ഉപ്പ് അധികമായെന്നുവരും. ഇനി ചതച്ചുവച്ചിരിയ്ക്കുന്ന തേങ്ങാമിശ്രിതം ചേർത്ത് നന്നായിളക്കി അഞ്ചുമിനിട്ടിനു ശേഷം വാങ്ങിവയ്ക്കാം.
പത്തിലത്തോരൻ തയ്യാറായിരിക്കും . 

അമിത രക്തസമ്മർദ്ദമുള്ള രോഗികൾക്ക് ഉപ്പിന് പകരമായി ഇന്തുപ്പ് ഉപയോഗിക്കാം . ശരീരത്തിനും ഗുണം ചെയ്യും .
കർക്കിടക മാസത്തിലെ ഔഷധക്കഞ്ഞിയോടൊപ്പം ഈ പത്തിലത്തോരൻ കഴിക്കണം .

വർഗ്ഗം:ആരോഗ്യം
വർഗ്ഗം:ഔഷധക്കൂട്ടുകൾ
കലെക്സിക്കോ

**കലെക്സിക്കോ** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഇമ്പീരിയൽ കൌണ്ടിയിൽ സ്ഥിതി ചെയ്യുന്ന ഒരു പട്ടണമാണ്. ഈ പട്ടണത്തിലെ ആകെ ജനസംഖ്യ 2010 ലെ ജനസംഖ്യാ കണക്കുകൾ പ്രകാരം 38,572 ആയിരുന്നു. കലെക്സിക്കോ, സാൻറിയാഗോ പട്ടണത്തിന് 122 മൈൽ (196 കി.മീ) കിഴക്കും അരിസോണയിലെ യുമാ പട്ടണത്തിന് 62 മൈൽ (100 കി.മീ.) പടിഞ്ഞാറുമായാണ് സ്ഥിതി ചെയ്യുന്നത്. ഈ പട്ടണത്തിൻറെ സമീപത്തുള്ള സഹോദരനഗരമായ മെക്സിക്കാലി പോലെ ഈ അതിർത്തി പട്ടണത്തിൻറെ പേരും കാലിഫോർണിയ, മെക്സിക്കോ എന്നിവ ചേർന്ന ഒരു മിശ്രവാക്കാണ്.  

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ 2010 ലെ കണക്കുകൾ പ്രകാരം ഈ പട്ടണത്തിൻറെ ആകെ ചുറ്റളവ് 6.2 സ്ക്വയർ മൈലാണ് (16 km2) ഇതു മുഴുവൻ കരഭൂമിയാണ്. ലോസ് ആഞ്ചെലസ് നഗരത്തിൽനിന്ന് 230 മൈൽ (370 കി.മീ.) തെക്കു കിഴക്കും സാൻഡിയാഗോ നഗരത്തിൽനിന്ന് 125 മൈല് (201 കി.മീ.) കിഴക്കും ഫിനിക്സ് നഗരത്തിൽനിന്ന് 260 മൈല് (420 കി.മീ.) പടിഞ്ഞാറുമായാണ് ഈ പട്ടണത്തിൻറെ സ്ഥാനം. മെക്സിക്കോയിലെ ബാജ കാലിഫോർണിയിലുള്ള മെക്സിക്കാലി പട്ടണം ഇതിന് വളരെയടുത്താണ് സ്ഥിതി ചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
പന്തിഭോജനം

കേരളസസ്കാരത്തിൽ ജാതിതിരിച്ചുള്ള വിവേചനം ബോധ്യമാക്കാൻ ഉദാഹരിക്കാവുന്ന ഏറ്റവും പ്രമുഖമായ ഒരു ഒരു പ്രവൃത്തിയാണ് പന്തിഭോജനം അഥവാ ഒരുമിച്ചിരുന്ന് ഭക്ഷണം കഴിക്കൽ. ഉയർന്ന ജാതിക്കാരും താഴ്ന്നജാതിക്കാരും വെവ്വേറെ പന്തികളിൽ മാത്രമേ ഇരുന്നു ഭക്ഷിക്കുകയുണ്ടായിരുന്നുള്ളൂ. ഇതിൽ സവർണരുടെ പന്തിയിൽ അവണർക്ക് പ്രവേശനം പോലുമുണ്ടായിരുന്നില്ല. വിളമ്പിക്കൊടുക്കുന്നവരും സവർണർ തന്നെയാവണം. ജാതിവ്യവസ്ഥയുടെ കാർക്കശ്യങ്ങളിൽ അധഃകൃതനെ താഴ്ത്തിക്കെട്ടാൻ ഉള്ള മറ്റൊരു ഉപായവും കൂടിയായിരുന്നു ഇത്. ജാതിവ്യവസ്ഥയുമായും ഭക്ഷണരീതിയുമായും ഭക്ഷണക്രമവുമായും എല്ലാം ബന്ധപ്പെട്ട ഇതിനെ കേരളത്തിലെ വിവിധസമൂഹങ്ങളുടെ സാമൂഹികാവസ്ഥയുടെ ഇന്നും ഇന്നലെയും പരിശോധിക്കുന്നതിനു ഉപയോഗിക്കാവുന്നതാണ്.  ഒരു പന്തിയിൽ ഉണ്ണാവുന്നവർ എന്നത് ജാതിവ്യവസ്ഥയുടെ ക്രൗര്യം എത്രമാത്രമുണ്ടായിരുന്നുവെന്ന് പുതിയകാലത്തുള്ളവർക്ക് ഉദാഹരണമായി കാണിച്ചുകൊടുക്കാൻ ഉതകുന്നതാണ്. അങ്ങനെ വിവിധസമൂഹങ്ങളുടെ പന്തികൾ പണ്ട് നിലവിലിരുന്നു. ഒരു സദ്യയിലെ തന്നെ വിവിധ പന്തികൾ വിവിധ ജാതിവ്യത്യാസങ്ങളെ ഉയർന്നത് താഴ്‌ന്നത് എന്ന രീതിയിൽ അതിൽ പങ്കെടുക്കുന്നവരുടെ ആത്മാഭിമാനത്തെത്തന്നെ ചോദ്യം ചെയ്തുതാഴ്ത്തിക്കെട്ടാൻ ഉപയോഗിച്ചിരുന്നു. ജാതിയിൽ താഴ്ന്നവന് താൻ അധഃകൃതനാണെന്നും ഉയർന്നവന് താൻ സവർണ്ണനും അന്തസ്സ് കൂടിയവനാണെന്നും ഉള്ള ഒരു ബോധം ഊട്ടിയുറപ്പിക്കുകയായിരുന്നു അപരിഷ്കൃതമായിരുന്ന ഒരു കാലഘട്ടത്തിലെ ഈ സംവിധാനം.ഇതിനെതിരെ 1917 മെയ് 29 ന് ചെറായിൽ സഹോദരൻ അയ്യപ്പന്റെ നേതൃത്വത്തിൽ വിവിധ ജാതിക്കാരെ ഒരേ പന്തിയിൽ ഒന്നിച്ചിരുത്തി ഭക്ഷണം കഴിപ്പിച്ച് കൊണ്ട് മിശ്ര ഭോജനം എന്ന് അറിയപ്പെട്ട സമരം നടന്നു. പന്തിഭോജനം നടത്തിയത് തൈക്കാട് അയ്യാ എന്ന നവോത്ഥന നായകൻ ആണ്.

താഴ്ന്നജാതിക്കാർക്കൊപ്പം പന്തിഭോജനം നടത്തിയ സവർണസമുദായ അംഗങ്ങൾക്ക് 1930 -കളിൽപ്പോലും കടുത്ത പീഡനം നേരിടേണ്ടിവരികയും സമുദായത്തിൽ നിന്നും ഭ്രഷ്ട് നേരിടേണ്ടിവരികയും വന്നിട്ടുണ്ട്.

## അവലംബം

## പന്തിവിചാരിപ്പ്
## പഴംചൊല്ലുകൾ
പന്തിയിൽ പക്ഷഭേദം

വർഗ്ഗം:ആചാരങ്ങൾ
മൗറിഷ്യൻ മത്തി

കടൽ വാസിയായ ഒരു മത്സ്യമാണ് **മൗറിഷ്യൻ മത്തി ** അഥവാ **Mauriian Sardinella. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
ക്ലൂപ്പൈഡേ (Clupeidae) കുടുംബത്തിൽപ്പെട്ട മൽസ്യമാണ് ഇവ.

## അവലംബം

## പുറത്തേക്കുള്ള കണ്ണികൾ
*http://www.eol.org/pages/206107/overview

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
ഹിഡൺ ഫിഗേഴ്സ്

2016ൽ പുറത്തിറങ്ങിയ ഒരു ഇംഗ്ലീഷ് ചലച്ചിത്രമാണ് **ഹിഡൺ ഫിഗേഴ്സ്.** ഇംഗ്ലീഷ്:**Hidden Figures**. തിയോഡർ മെൽഫി സംവിധാനം ചെയ്ത ചിത്രം നാസയുടെ സ്പെയ്സ് മിഷൻ വിജയിപ്പിക്കാനാവശ്യമായ രേഖകൾ തയ്യാറാക്കി നൽകാൻ നിയോഗിക്കപ്പെട്ട ഒരു സംഘം ആഫ്രിക്കൻ-അമേരിക്കൻ സ്ത്രീകളുടെ കഥ പറയുന്നു. പ്രശസ്ത ഗണിത ശാസത്രജ്ഞ കാതറിൻ ജോൺസണും തന്റെ സഹപ്രവർത്തകരായ ഡൊറോത്തി വോഗണും, മേരി ജാക്‌സണും നാസയ്ക്ക് വേണ്ടി പ്രവർത്തിക്കുന്നതാണ് ചിത്രത്തിന്റെ പ്രമേയം. ഇവർ കണ്ടെത്തിയ കണക്കുകൂട്ടലുകളാണ് പിന്നീട് ജോൺ ഗ്ലെൻ എന്ന ബഹിരാകാശ യാത്രികനെ ഫ്രൺഷിപ് മിഷനിൽ ഭ്രമണപഥത്തിലെ സഞ്ചാരത്തിന് സഹായിക്കുന്നത്. മാർഗട് ലീ ഷെറ്റർലിയുടെ 'ഹിഡൺ ഫിഗേഴ്‌സ്' എന്ന കഥയെ ആസ്പദമാക്കിയാണ് മെൽഫി തന്റെ സിനിമയെടുക്കുന്നത്. തിയോഡർ മെൽഫിക്കൊപ്പം ആലിസൺ സ്‌കോഡർ തിരക്കഥയെഴുതിയ ഹിഡൺ ഫിഗേഴ്സിൽ ടറാജി പി ഹെൻസണാണ് കാതറിൻ ജോൺസണായി വേഷമിടുന്നത്. ഒക്ടേവിയ സ്‌പെൻസർ, ഡൊറോത്തി വോഗണെയും ജാനെൽ മോണെ, മേരി ജാക്‌സണേയും അവതരിപ്പിച്ചിരിക്കുന്നു. മാൻഡി വാക്കർ ക്യാമറ കൈകാര്യം ചെയ്യുന്ന 'ഹിഡൺ ഫിഗേഴ്‌സ്' 2017 ജനുവരി 13ന് 20th സെഞ്ച്വറി ഫോക്‌സ് തിയേറ്ററുകളിലെത്തിച്ചു. 

## അവലംബം


വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ